„Politiko“: SAD sumnjiče GRU za napade na američke obaveštajce - 11.05.2021, Sputnik Srbija\nSjedinjene Američke Države sumnjaju da bi iza navodnih napada uz korišćenje tehnologije „usmerene energije“ na američke obaveštajce širom sveta mogla da stoji... 11.05.2021, Sputnik Srbija\nPrema pisanju lista, američka obaveštajna zajednica za sada nije došla do konačnog zaključka i nije dala zvaničnu izjavu po tom pitanju. Međutim, prema izjavama neimenovanih izvora u američkoj vlasti, istraga u vezi sa navodnim napadima je intenzivirana.Za sada nije jasno da li su ovi incidenti u Sjedinjenim Američkim Državama povezani sa sličnim incidentima u inostranstvu, navode izvori. Oni koji učestvuju u istrazi veruju da bi iza napada mogla da stoji Rusija, ali za sada to ne može da se kaže nedvosmisleno zbog nedostatka informacija. Među osumnjičenima je i Kina.Ranije je televizija Si-En-En, pozivajući se na sopstvene izvore, saopštila da američke vlasti istražuju dva incidenta na teritoriji zemlje koja bi mogla da budu slična slučajevima napada uz korišćenje tehnologije „usmerene energije“ protiv američkih saradnika u inostranstvu.Jedna je takvih napada na teritoriji SAD navodno se dogodila u novembru 2020. godine u blizini Bele kuće. Drugi slučaj se dogodio 2019. godine, kada je saradnica Bele kuće izjavila da je bila izložena takvom napadu dok se šetala u jednom od rejona Virdžinije, koji se graniči sa Vašingtonom.Prethodna američka administracija tvrdila je da je usled takozvanih „zvučnih napada“, više od 40 američkih diplomata povređeno u Havani od novembra 2016. godine. Za te incidente su američke vlasti optužile Kubu.„Politiko“ je krajem aprila 2021. godine pisao da su misteriozni napadi uz pomoć „usmerene energije“ mogli da budu izvršeni na američke vojnike stacionirane u Siriji i da ne treba isključiti mogućnost „umešanosti Rusije“ u to.Pročitajte još:\nGluposti! Ja, na primer, sumnjičim marsovce za napad na američke obaveštajce, ali nemam čvrstih dokaza...\nobaveštajci, napad, gru, sad, vesti\n11 Maj, 18:39


Svetski broj jedan pao na doping testu, Đokovićev stav je: "Moja droga je..." (VIDEO) - alo.rs\nAUTOR: Alo.rs/ M.D. DATUM I VREME: 22.01.2020. 08:33\nMeđunarodna teniska federacija (ITF) je zvanično suspendovala Kolumbijca Roberta Faraha, prvog tenisera sveta u dublu, zbog pozitivnog doping testa, a Novak je često tokom karijere isticao borbu protiv droge!\nDavne 2010. godine najbolji srpski teniser svih vremena i njegov kolega iz hrvatske, Ivo Karlović su otpevali zajednički pesmu "Moja droga je tenis" u okviru humanitarne kampanje "Ambasadori regije protiv droge"!\nNjih dvojica su regionalni počasni ambasadori protiv, a pesmu su tada snimili povodom Međunarodnog dana borbe protiv zloupotrebe i nezakonitog prometa droge!\nNovak se pridružio kampanji kako bi doprineo u borbi protiv droge i nasilja u regionu:\n"Pesma je bila zabavna i interesantna. Zahvalio bih i prijateljima Karloviću i 'Bejbi duksu' na saradnji, kao i svima ostalima koji podržavaju ovu akciju", rekao je tada Đoković.\nOva pesma nam je pala na pamet pošto se poslednjih meseci spekuliše o dopingu u "belom sportu", a u poslednjem incidentu učestvovao je i najbolji teniser sveta u dublu Robert Farah koji je bio pozitivan na steroid boldenon!\nHolivudski zavodnik objavio sliku sa Švarcenegerom, fanovi oduševljeni jednim detaljem!


NBS | Pridruživanje Republike Srbije Evropskoj uniji\nPrvi korak na putu evropskih integracija Republike Srbije (RS) bilo je uključivanje u Proces stabilizacije i pridruživanja, koji predstavlja poseban oblik saradnje EU sa zemljama Zapadnog Balkana, a čiji je cilj postepeno razvijanje zone slobodne trgovine i otvaranje perspektive članstva u EU.\nProces je zasnovan na Sporazumu o stabilizaciji i pridruživanju, koji pripada novoj generaciji sporazuma namenjenih državama obuhvaćenim Procesom stabilizacije i pridruživanja. Iako je opšti okvir Sporazuma unapred određen (radi se o tipskom ugovoru), on se prilagođava svakoj državi sa kojom se zaključuje. Potpisivanjem Sporazuma država postaje pridružena država EU, a potvrđuje joj se i status potencijalnog kandidata za punopravno članstvo u Uniji. Zaključuje se na neodređeno vreme, a rokovi za sprovođenje obaveza iz Sporazuma razlikuju se od zemlje do zemlje. Svi pregovori koji slede nakon potpisivanja Sporazuma su pregovori o vremenu ispunjenja zahteva EU, a ne i pregovori o uslovima ulaska u EU.\nProces stabilizacije i pridruživanja naše zemlje formalno je započeo 2000, a prvu etapu u ovom procesu RS je uspešno završila 29. aprila 2008. potpisivanjem Sporazuma o stabilizaciji i pridruživanju između evropskih zajednica i njihovih država članica, s jedne strane, i Republike Srbije, s druge strane i Prelaznog trgovinskog sporazuma, kao njegovog sastavnog dela.\nPotpisivanjem Sporazuma RS je dobila status države pridružene EU, što je status najbližih veza jedne zemlje koja nije članica sa EU. Takođe, po prvi put je uspostavljen sveobuhvatan ugovorni odnos sa EU i njenim državama članicama u kome su prava i obaveze ugovornih strana jasno definisane. Dve najvažnije obaveze koje je RS preuzela potpisivanjem Sporazuma su postepena liberalizacija trgovine industrijskim i poljoprivrednim proizvodima, kao i obaveza usklađivanja domaćih propisa s pravnim tekovinama EU i njihova dosledna primena. Tako je, prema članu 72. Sporazuma, RS bila u obavezi da, u dogovoru sa Evropskom komisijom, pripremi poseban Program za sprovođenje obaveza iz Sporazuma. U tom cilju Vlada RS je pripremila Nacionalni program za integraciju RS u EU (NPI), koji je usvojen 9. oktobra 2008, a revidiran decembra 2009. godine. Usklađivanje zakonodavstva i sprovođenje propisa iz tog programa praćeni su od strane EU.\nFormalizacijom dugogodišnje institucionalne saradnje sa EU, RS se obavezala da sve obaveze iz ovog sporazuma ispunjava postepeno, a usklađivanje domaćeg zakonodavstva započelo je na dan potpisivanja SSP-a i postepeno se proširivalo na sve elemente pravnih tekovina EU na koje SSP upućuje.\nSporazum je stupio na snagu 1. septembra 2013. nakon ratifikacije od strane Narodne skupštine RS, Evropskog parlamenta i parlamenata svih zemalja članica EU. Međutim, ekonomski aspekti Sporazuma, tj. fazno uspostavljanje zone slobodne trgovine, počelo je nakon ratifikovanja Prelaznog sporazuma, koji je stupio na snagu 1. februara 2010. godine.\nNakon stupanja na snagu Sporazuma o stabilizaciji i pridruživanju, Prelazni sporazum stavljen je van snage, dok su obaveze koje su utvrđene u Sporazumu, a nisu se nalazile u Prelaznom sporazumu, postale obavezujuće i rokovi za njihovo ispunjenje počeli su da teku.\nPotpisivanje Sporazuma o stabilizaciji i pridruživanju (SSP) sa EU i Prelaznog trgovinskog sporazuma Ratifikacija SSP-a Stupanje na snagu Prelaznog trgovinskog sporazuma Stupanje na snagu SSP-a\nPrimena Sporazuma o stabilizaciji i pridruživanju prati se u okviru tela koja su formirana za nadgledanje njegovog sprovođenja, i to:\nSavet za stabilizaciju i pridruživanje - najviše telo ugovornih strana, nadležno za nadzor nad primenom i sprovođenjem Sporazuma, u okviru kojeg se vodi i politički dijalog. Savet donosi odluke koje su obavezujuće za ugovorne strane, kao i preporuke. Sastaje se jednom godišnje, a čine ga članovi Saveta EU i Evropske komisije, s jedne strane, i članovi Vlade RS, odnosno ministri, s druge strane. Savetom naizmenično predsedava predstavnik EU i predstavnik RS. Sva pitanja i sporovi koji se pokrenu tokom sprovođenja Sporazuma iznose se pred ovim telom;\nOdbor za stabilizaciju i pridruživanje - ključno operativno telo za nadgledanje sprovođenja i tumačenja Sporazuma, koje pomaže Savetu u obavljanju dužnosti. Savet može preneti bilo koje svoje ovlašćenje na Odbor, uključujući i donošenje odluka i preporuka. Čine ga predstavnici Evropske komisije, s jedne strane, i predstavnici Vlade RS, s druge strane, na ekspertskom nivou. Odbor je formirao sedam pododbora koji su zaduženi za nekoliko oblasti Sporazuma, tj. pravnih tekovina EU u okviru kojih se razmatraju sva tehnička i stručna pitanja u vezi sa primenom Sporazuma i to:\nPododbor za trgovinu, industriju, carine i poreze,\nPododbor za poljoprivredu i ribarstvo,\nPododbor za unutrašnje tržište i konkurenciju (član NBS –diskusija o temama u oblasti bankarstva, osiguranja i drugih finansijskih usluga, zaštite potrošača, odnosno zaštite korisnika finansijskih usluga),\nPododbor za ekonomska i finansijska pitanja i statistiku (član NBS – diskusija o temama koje se odnose na ekonomske kriterijume za članstvo u EU, slobodno kretanje kapitala, statistiku i finansijsku kontrolu, odnosno zaštitu evra od falsifikovanja),\nPododbor za pravdu, slobodu, bezbednost i migracije,\nPododbor za inovacije, tehnički razvoj i socijalnu politiku i\nPododbor za saobraćaj, životnu sredinu, energetiku i regionalni razvoj.\nParlamentarni odbor za stabilizaciju i pridruživanje - forum u okviru kojeg poslanici Narodne skupštine RS i Evropskog parlamenta razmenjuju mišljenja.\nIako zasnovani na različitim pravnim osnovama, s razvojem pregovora sa EU proces pridruživanja i proces pristupanja postepeno se približavaju i spajaju u jedan. S tim u vezi, tokom pregovora o članstvu primena Sporazuma će biti praćena u okviru tela formiranih za njegovu primenu a stepen napretka u pristupanju biće ocenjivan i na osnovu efektivne primene Sporazuma. \nPregovarački okvir EU: „Napredak pregovora naročito će se meriti na osnovu zahteva koji, između ostalog, podrazumevaju i ispunjavanje obaveza RS predviđenih Sporazumom o stabilizaciji i pridruživanju“.


Evropski sud: Uber je zvanično taksi kompanija\n20. decembar/prosinac, 2017.\nUberova aplikacija za pametne telefone\nEvropski sud pravde presudio je danas da američka kompanija Uber treba da podleže istim pravilima kao taksi kompanije, a ta odluka mogla bi da promeni njen način funkcionisanja širom Evrope.\nNajviši sud Evropske unije (EU) doneo je presudu na osnovu žalbe udruženja taksista Barselone koji su želeli da spreče rad Ubera u tom gradu, navodeći da njegovi vozači treba da imaju odobrenja i licence za taj posao, navodi Asošejted pres (AP).\nUber omogućava pristupačnu cenu vožnje, a vozači i putnici se povezuju putem aplikacije za mobilne telefone i dogovaraju vožnju. Putnike voze neprofesionalni vozači bez licence koji koriste sopstvena vozila.\nU presudi se navodi da "Uberova delatnost povezivanja pojedinaca s neprofesionalnim vozačima spada u usluge u oblasti saobraćaja" i da članice EU "stoga mogu da propišu uslove za pružanje tih usluga", navodi Blumberg (Bloomberg).\nPresuda je obavezujuća i na nju nije moguće uložiti žalbu.\nUber, čije je sedište u San Francisku, smatra da se razlikuje od taksi usluga i da treba da podleže regulaciji kao tehnološki uslužni servis, a ne kao kompanija za prevoz, pošto se njegov rad bazira na tehnološkoj platformi.\nOdluka Evropskog suda pravde da uslužni servisi kao što je Uber moraju da budu označeni kao "usluge u oblasti saobraćaja" verovatno će uticati na takve tipove usluga u EU.\nTo je prva presuda suda EU o tome kako aplikacije kao što je Uber treba da budu kvalifikovane.\nNa osnovu sudskih procesa pokrenutih protiv Ubera, ta kompanija je do sada bila primorana da u više velikih evropskih zemalja obustavi rad takozvanog "Uberpopa" (UberPop) i pređe na "Uberiks" (UberX), gde se od vozača zahteva da imaju licencu za taj posao.


Zovu ih u NATO, oni neće; "Ne pregovaramo" - BIGportal.ba\n14 Januara, 2022 14 Januara, 2022 0125\nOn je to rekao usred pojačanih bezbednosnih tenzija između njenih suseda Rusije i Ukrajine.\n“Finska ne razgovara o pridruživanju NATO-u i nema takav plan u budućnosti… Bezbednosna politika Finske ostaje nepromenjena”, rekao je Havisto novinarima na posle sastanka ministara spoljnih poslova Evropske unije u Francuskoj, prenela je agencija Rojters na svom sajtu.\nKomentarišući upozorenje poljskog ministra spoljnih poslova da je Evropa bliža ratu nego što je bila u poslednjih 30 godina, Havisto je rekao da razume pritisak pod kojima su Ukrajina i Poljska zbog nagomilanih bezbednosnih tenzija na njihovim granicama.\n“Ali nadam se da nismo u takvoj situaciji”, rekao je Havisto.\nInteresovanje Finske i Švedske za članstvo u NATO-u bilo je tema međunarodne rasprave ove nedelje dok su ruski i američki zvaničnici razgovarali o bezbednosnoj politici u Ženevi.\nU četvrtak je američki državni sekretar Entoni Blinken nagovestio u intervjuu za MSNBC da Finska želi da se pridruži NATO-u nakon što je portparol Kremlja Dmitrij Peskov rekao novinarima u sredu da će Rusija ulazak Finske u NATO smatrati “instrumentom konfrontacije”.\nI zamenica američkog državnog sekretara Viktorija Nuland rekla je da će SAD biti spremne da razmotre zahtev Finske i Švedske za ulazak u NATO čim te zemlje izraze želju. Švedska i Finska nisu članice Alijanse, ali sarađuju sa njom kao partnerske države.


Dvorana KCB i DOB: Slobodna zona na bis - Dan u Beogradu\nNaslovna » Izlasci » Festivali » Dvorana KCB i DOB: Slobodna zona na bis\nAh Neša 5. novembar 2017. Festivali Postavite komentar\nBiće prikazano pet filmova koji su na festivalu Slobodna zona privukli najveću pažnju publike.\nKarte za film „Ja nisam tvoj crnja“ koji 6. novembra svečano zatvara festival, rasprodate su još na početku, a publika će imati priliku da ovo osvarenje pogleda i 7. novembra od 17.00 u Dvorani Kulturnog centra Beograda.\nOvaj dokumentarni film koji dovodi u pitanje samu definiciju onoga što Amerika predstavlja, našao se u izboru filmova gosta selektora Teofila Pančića, a osvojio je Panorama nagradu publike na Berlinalu i nominovan je za Oskara u SAD.\nProjekcija filma „Gaza surf klub“ reditelja Mikija Jamina i Filipa Gnadta, koja je bila rasprodata u Domu omladine Beograda, a posle koje je uzbudljivi razgovor između beogradske publike i reditelja Gnadta ukazao na veliko interesovanje za ovu temu, naći će se ponovo na programu 7. novembra od 19.00 u Dvorani KCB.\nOvaj vizuelno raskošni film prati grupu ljudi iz Gaze, koja izmučena okupacijom i političkim nesuglasicama, sopstvenu slobodu pronalazi na talasima Mediterana.\nFilm iz regionalne selekcije koji je izazvao najveće interesovanje publike i za koji je Dvorana KCB bila nedovoljno velika – „Muškarci ne plaču“ – još jednom će se naći na programu ovog bioskopa, 7. novembra od 21.00.\nOva izvanredno režirana drama bosanskog reditelja Alena Drljevića premijerno je prikazana na festivalu u Karlovim Varima na kome je osvojila nagradu Cine Europa i Specijalnu nagradu žirija.\n„Čavela„, raskošni portret najveće meksičke zvezde tradicionalne muzike i ljubavnice Fride Kalo, koji je naježio i rasplakao mnoge u prepunoj sali Doma omladine Beograda, biće još jednom deo repertoara na istoj lokaciji u novom terminu u utorak 7. novembra od 18.00.\nDokumentarni mjuzikl „Dan oslobođenja“ koji je svečano otvorio 13. Slobodnu zonu u Sava centru i koji je izazvao veliku pažnju publike, na bis će biti prikazan 7. novembra od 21.00 u Domu omladine Beograda.\nOvaj film prati istorijski nastup kultnog ex-Yu benda Laibach u državi-tvrđavi Severnoj Koreji.\nKarte za projekcije u Dvorani KCB već su puštene u prodaju na biletarnici bioskopa, a karte za program Slobodna zona na bis u Domu omladine Beograda biće u prodaji od 6. novembra na biletarnici DOB-a i svim prodajnim mestima Eventima. (danubeogradu.rs)\nSlobodna zona na bis – program\nDvorana KCB – utorak, 7. novembar\n17.00… Ja nisam tvoj crnja\n19.00… Gaza surf klub\n21.00… Muškarci ne plaču\nDom omladine Beograda – utorak, 7. novembar\n21.00… Dan oslobođenja\nTagovidokumentarni film dom omladine beograda dvorana kcb festivali film izlasci slobodna zona slobodna zona na bis\nPrethodni Novogodišnja rasveta u Beogradu od sinoć\nSledeći Soul/rnb zvezda Ruth Koleva u Beogradu


Najbolje zabavne aktivnosti za vaše dete - Moje dete\nPočetna Zabava Slobodno vreme Najbolje zabavne aktivnosti za vaše dete\nNajbolje zabavne aktivnosti za vaše dete\nNa internetu se danas može naći mnogo korisnih predloga u vezi sa zabavnim aktivnostima za vaše dete. Oni uključuju kreativne društvene igre, koje se mogu praktikovati u dvorištu, na otvorenom, ali i različite aktivnosti koje su vezane za odlazak u dečiju igraonicu. Kako bi animirali i zabavili svoju decu, roditelji često nove, interesantne zanimacije istražuju putem interneta, kucajući najčešće kao ključnu frazu u Gugl pretraživaču “dečije igraonice Beograd”, “zabavni sadržaji i aktivnosti za decu” i sl. Ukoliko nastavite sa čitanjem ovog teksta, saznaćete koje vam to zabavne aktivnosti za vaše dete mi predlažemo.\nIgraonice kao najpopularnija mesta za dečije zabavne aktivnosti\nNije nikakva tajna da su baš dečije igraonice najpopularnija mesta za igru i animaciju mališana, zbog čitavog niza zabavnog sadržaja koji nude. Organizovane su tako da odgovaraju potrebama deteta, ali i zahtevima roditelja, kao i da zadovolje sve mere bezbednosti, kako bi se mogućnost povrede svela na minimum. Prostor za igru u igraonicama je obložen strunjačama koje su mekane, tako da štite od padova i povreda. Svi elementi koji se koriste za pravljenje poligona za igru, kao i penjalice, napravljeni su od mekanih materijala i zaobljenih su ivica, tako da deca ne mogu da se poseku ili udare.\nIpak, glavni razlog zbog kojeg roditelji masovno odvode decu u igraonice jeste zabava, odnosno mnogobrojni zabavni i edukativni sadržaji za decu, od kreativnih igračaka, koje su važne za razvoj motoričkih veština, do dobro osmišljenih sportskih aktivnosti u vidu takmičarskih igara sa preprekama. Ove aktivnosti osmišljavaju profesionalni animatori za decu, koji pored toga što su zaduženi da ih zabave, takođe paze i na njihovu bezbednost, vodeći računa da ih sačuvaju od povreda.\nDečiji rođendani se najčešće organizuju baš u ovakvom tipu objekta. Organizovanje rođendana je jako važno, jer utiče na socijalizaciju dece, a na ovakvim događajima deca uče i koliko je važno pokloniti pažnju drugima.\nŠkolice sporta – jedan od načina da zabavite vaše dete\nDečije igraonice se u nekim segmentima prepliću sa pravim školicama sporta, gde se uz pomoć raznih zabavnih rekvizita deca motivišu na igru i pokret. Sportske discipline, gimnastika i vežbe ne samo da su zabavne već su i korisne po zdravlje, a pre svega za fizički i mentalni razvoj deteta.\nUpravo iz ovog razloga, većina roditelja svoju decu upisuje na različite sporske aktivnosti. Stručnjaci kažu da je za početak najbolje izabrati školicu sporta, kako bi dete naučilo osnovne elementa i upoznalo sa sa velikim brojem najpopularnijih timskih i individualnih sportova. Osim što imaju zadatak da decu nauče osnovama sporta i da ih uče kako da pravilno vežbaju, treneri imaju i ulogu da učine vežbanje zabavnim. Zbog toga se u sklopu treninga i školica sporta često organizuju rekreativni kampovi u svrhu druženja i socijalizacije dece, ali i podsticanja takmičarskog duha. Sport bi trebalo da im bude zabavan, i to je jedna od glavnih lekcija koju deca treba da nauče.\nOstale zabavne aktivnost iza vaše dete\nDrugi zabavni sadržaji koji bi deci mogli da budu zanimljivi jesu i izleti na otvorenom i posete različitim znamenitostima. Izleti kao što su piknik u šumi ili pored jezera ili obilasci i “potraga za blagom” sa drugarima u prirodi takođe su veoma interesantne aktivnosti. Pored toga, zanimljivo im je i igranje igrica u specijalizovanim dečijim igraonicama koje su namenjene za nešto stariju decu.\nVožnja bicikla je takođe veoma zabavna, a pored toga što omogućava vašem detetu da uživa napolju, na otvorenom, i istražuje okolino, ono se istovremeno bavi i sportskom aktivnošću.\nKada je lepo vreme, pravi način da se vi i vaše dete zabavite jeste i poseta bazenima ili akva parkovima. Kontakt sa vodom takođe je kontakt sa prirodom, a boravak u bazenu ubrzaće proces učenja plivanja. Sportovi i igre u vodi su poseban vid zabave.\nIako su deci danas, u digitalnom dobu, zabavnije igrice na telefonu, kompjuteru ili tabletu, one ne bi trebalo da budu njihova glavna preokupacija, zbog svih negativnih strana koje imaju. Između ostalog ova aktivnost razvija pasivnost i agresiju, kao i nezainteresovanost kod dece. Takođe, ukoliko se praktikuju duže vreme, igrice u kasnijem uzrastu mogu dovesti ne samo do zavisnosti već i do problema sa kičmom i leđima. Igranje igrica daje sliku lažne realnosti, a deca gube interesovanje za druženje sa vršnjacima, što je pogubno po njihov zdrav razvoj. Zato je veoma važno usmeriti ih na pravi način i omogućiti im sve zabavne aktivnosti i sadržaje koji bi mogli biti korisni za njihov psiho-fizički razvoj.\nPrethodni članak5 znakova koji ti govore da tvoje dete ima problem u komunikaciji sa vršnjacima\nSledeći članakIsplanirajte savršeni rođendan za svoje dete


Otkriveno čije firme profitiraju zbog taksi, Slovenija na prvom mestu, jedna zemlja pravo IZNENAĐENJE! - alo.rs\nAUTOR: Blic/D.S. DATUM I VREME: 05.05.2019. 09:49\nPraktično, nabavke je najviše povećala iz Slovenije, koja je, u odnosu na pre godinu dana, firmama u južnoj pokrajini prodala robe za 9,3 miliona više\nKosovska rampa za robu iz centralne Srbije koja srpskoj privredi pravi štetu veću od 500 miliona evra, napravila je dobar posao susednim, ali i najrazvijenijim ekonomijama sveta.\nPrema najnovijim podacima, južna pokrajina u februaru ove godine povećala uvoz za 13,4 odsto, odnosno za 27 miliona evra, u odnosu na februar 2018. godine, piše Blic.\nNAJNEUGODNIJI POZIV KOJI JE IKADA IMAO "Okršaj" kosovskog političara sa urednikom Gazeta Expresa: "Razvezao mu se jezik", rekao i što nije smeo!\nPraktično, nabavke je najviše povećala iz Slovenije, koja je, u odnosu na pre godinu dana, firmama u južnoj pokrajini prodala robe za 9,3 miliona više, navodi list.\nNa drugom mestu je Severna Makedonija, koja je u februaru na KiM plasirala sedam miliona evra robe više nego u istom periodu lane. Slede Albanija i Turska, odakle je južna pokrajina povećala nabavke za po oko 6 miliona evra.\nProdavnica, Foto: Dejan Briza\nInteresantno je da peto i šesto mesto dele Nemačka i Kina. One su uvoz u južnu pokrajinu povećale za ukupno oko pet miliona evra. Znatno povećanje od oko 1,5 miliona evra zabeležila je i Hrvatska, a rast od oko 400.000 evra imale su i firme iz Crne Gore.\nBIVŠI KOMANDANT OVK Kosnet: "Kakvu poruku šalje (tzv.) Kosovo svetu kada imenuje za svog ambasadora osuđenog ratnog zločinca"?\nS druge strane, kupovina robe iz centralne Srbije istovremeno je smanjena za 98,4 odsto. Praktično, u februaru prošle godine firme iz centralne Srbije su u južnu pokrajinu prodale robe za 30,1 miliona evra, a godinu dana posle za minimalnih pola miliona evra, naveo je list.\nUnuka Josipa Broza Tita otkriva do sada nepoznate detalje iz njegovog života, a onda progovorila o informbirou\nMakron urlao na Haradinaja " Niste u poziciji da bilo šta tražite", a onda isplivali su ovi duboki problemi koji razdiru EU\nVulin odbrusio Albancima: Ako vam se ne sviđa kako vas zovem...\nKFOR raspoređuje trupe u različite delove Kosova i Metohije!\nNASTAVIO DA BRILJIRA NA GOLU Čeh na hokejaškom debiju činio čuda, neverovatnim odbranama izrastao u junaka utakmice (VIDEO)


“EGZIT” OD 13. DO 16. AVGUSTA – Novosti Plus\nMuzika Poslednje vijesti Region ZANIMLJIVO\n“EGZIT” OD 13. DO 16. AVGUSTA\n29 Maja, 2020 29 Maja, 2020 Dragana Morača\t0 Comments\nMuzički festival “Egzit” biće održan od 13. do 16. avgusta na Petrovaradinskoj tvrđavi u Novom Sadu, potvrdio je danas “Egzit tim”, organizator tog festivala.\n“Egzit tim” je saopštio da će ponovno pokretanje prodaje ulaznica početi 1. juna u podne, kao i da će više detalja o programu i formatu festivala biti poznato narednih dana.\n“Istovremeno, biće poznate i sve opcije o vraćanju novca za dosad kupljene ulaznice onima kojima ne odgovaraju novi datumi održavanja festivala”, navodi se u saopštenju.\nOrganizator je potvrdio i da je veliki broj izvođača već izrazio želju da nastupi na Petrovaradinskoj tvrđavi u novom terminu.\n“Mnogi od njih bili su u izolaciji mesecima, zbog epidemije korona virusa, pa `Egzit` vide kao mogućnost da se konačno sretnu sa fanovima uživo”, ističe se u saopštenju.\nOvogodišnji 20. po redu “Egzit” biće organizovan u bliskoj saradnji sa kriznim štabom Srbije. Kao jedna od mjera najavljeno je i smanjenje kapaciteta festivala na pola od uobičajnih 55.000 posjetilaca dnevno.\nBiće zatvoreni i pojedini rovovi Tvrđave u kojima je inače smješteno više od 40 bina i zona. Glavna festivalska bina, “Dens arena” i “Nou slip” bina biće otvorene. U saopštenju se dodaje da je “Egzit” dobio mnogo poruka i mejlova podrške od izvođača, agenata i drugih festivala.\nOni ovogodišnje održavanje “Egzita” vide kao šansu za oživljavanje kompletne svjetske “ivent industrije”. Ovogodišnji “Egzit” trebalo je da bude održan od 9. do 12. jula na Petrovaradinskoj tvrđavi.\n“Egzit” je jedan od najvećih muzičkih festivala u Evropi i svijetu i dosad je više puta nagrađivan u raznim kategorijama.\n← Nastavlja se snimanje “Hotela Balkan”\nTeslićanka Marina Dolić pobjednica takmičenja za najljepši ćirilični rukopis →


Početna/BIZNIS/Niš-ekspres obogatio školsku biblioteku u Brzom Brodu\nSana Life 5. oktobra 2016.\tBIZNIS, KATEDRA Ostavite komentar\nPravo na obrazovanje i pravo na sopstveno mišljenje su važna dečija prava i zato kompanija “Niš-ekspres” već par godina tokom “Dečije nedelje” obogaćuje školske biblioteke. Ove godine su nove naslove dobile osnovne škole “Dr Zoran Đinđić” u Brzom Brodu i “Ivo Andrić” u Čamurliji.\nDonaciju je osnovnoj školi u Brzom Brodu uručila Gordana Živanović , direktor Sektora turizam u Niš-ekspresu koja je istakla da su učenici ove najmlađe škole u niškom kraju veoma aktivni i uspešni u likovnim i literarnim konkursima koje ova kompanije neguje.\n“Među sedamdesetak škola sa kojima uspešno sarađujemo u oblasti đačkog turizma je i škola u Brzom Brodu. Za učenike ove škole vezuje nas lepa iskustva sa putovanja i sigurna sam da je pred nama još puno destinacija. Tokom “Dečije nedelje” puno se govori o pravima dece a jedno od važnijih prava dece je pravo na obrazovanje i zato smo odlučili da im darujemo knjige. Poštujući još jedno pravo a to je pravo na mišljenje “Niš-ekspres” već godinama organizuje za učenike niških škola i okoline da svoje mišljenje iskažu putem nagradnih literarnih i likovnih konkursa. Tako je nastala i zbirka “Maštarije o Niš-ekspresu” gde su objavljeni najuspešniji učenički radovi, kaže Gordana Živanović.\n“Naša deca vole da čitaju a tu su učitelji i nastavnici koji im stalno ukazuju koliko je čitanje važno za razvoj ličnosti, kaže direktorka.\nU “Niš-ekspresu” navode da će nastaviti sa ovim akcijma čiji je cilj da kod dece stvaraju dobre navike jer je knjiga njihov najbolji prijatelj .\nOznakeBrod Brzi Dečija nedelja Niš Niš-ekspres osnovna škola\nPrethodni Preti li nam malarija i koliko smo zaista ugroženi?\nSledeći Italijanski hevi metalac Fabio Lione snima pesmu o Nišu


Kineska inflacija oborila berze širom Azije\nAzijske akcije otpočele su trgovačku nedelju padom vrednosti nakon što su kineski podaci pokazali rast inflacije brži od očekivanog, što bi moglo usporiti dalje labavljenje monetarne politike.\nNegativan doprinos sentimentu tržišta dali su i američki podaci sa tržišta rada koji su bili ispod očekivanja analitičara. Industrijska, građevinska i preduzeća koja proizvode potrošnu robu uposlila su dodatnih 120.000 radnika, daleko ispod očekivanja od 203.000 zaposlenih, što je bilo prvo razočarenje sa tržišta rada u poslednjih nekoliko meseci.\nIndeks FTSE CNBC Asia 100 koji meri kretanje akcija širom kontinenta oslabio je za 0,6 odsto, uz veoma male promete s obzirom da su tržišta Australije, Hong Konga i Novog Zelanda ostala zatvorena usled praznika.\nŠangajska berza oslabila je 0,7 odsto, nakon što je pri kraju trgovanja ublažila još veći minus nastao nakon objave podataka o inflaciji. Japanski Nikkei izgubio je na vrednosti skoro 1,5 odsto.\nNajvažnija evropska tržišta kapitala ostaće i danas zatvorena usled praznika.


Agrokomerc Archives - Page 2 of 3 - AKOS\nHome > Posts tagged "Agrokomerc" (Page 2)\nNakon što je kompanija AC Food, članica AS Grupacije iz Tešnja, kupila dio Agrokomerca i preuzela pogone koje je koristila firma Gadžo komerc, već je dogovoren izvoz za nekoliko zemalja, a dogovara se plasman proizvoda na još nekoliko stranih tržišta. Trenutno je u krajiškom divu zaposleno 115 osoba, a prvi šleper\nby - 02/04/2017 02/04/2017\nKafa Emina ili začin Vegedor mogli bi ponovo postati dobro prepoznatljivi brendovi cazinske Krajine, nadaju se radnici Agrokomerca. Optimizam se pojavio prije nekoliko dana kada je AC Food, odnosno AS grupacija, otkupila postrojenja za proizvodnju stočne hrane, pogone za preradu voća i povrća, kafe, te nekoliko skladišnih hala Agrokomerca za nešto\nAC Food članica AS GROUP kupuje dio imovine firme Agrokomerc d.d. Velika Kladuša u okviru javnog nadmetanja nepokretnosti, a koje je obavljeno 28. februara ove godine u Općinskom sudu Velika Kladuša. Rok za uplatu iznosa koji je Sud ocijenio kao najveći ponuđeni od 3,053 miliona KM je 30 dana, i ističe 28. marta,\nU februaru 2013. godine firma Gadžo Comerc d.o.o. započela je proizvodnju čuvenog brenda "Tops" u pogonima nekadašnjeg prehrambenog giganta "Agrokomerc" u Velikoj Kladuši. Poznati biskvit sa želeom veoma se brzo izborio za svoje mjesto na tržištu, a ekipa portala Klix.ba posjetila je pogone u kojima nastaje svima poznati "Tops".


KUP PRIJATELJSTVA EVROPSKIH KLUBOVA Dragan Mladenović: Da Zvezdine dece uvek bude u prvom timu :: Sportal\nBlicsport.rs - Vest objavljena: 16:49 - 04.06.2019\nGeneralni direktor omladinske škole fudbalskog kluba Crvena zvezda Dragan Mladenović se trenutno nalazi na Zlatiboru sa Zvezdinom juniorskom ekipom, gde crveno-beli učestvuju na prestižnom regionalnom turniru Kupu prijateljstva evropskih klubova. On smat\n- Radi se o odličnoj ideji. Kup prijateljstva evropskih klubova predstavlja jedan značajan projekat, kako za ceo region, tako i za naš klub, jer možemo na delu da vidimo gde smo u odnosu na ostale najbolje ekipe iz okruženja - počeo je Mladenović.\n- Generalno gledajući, sezona 2017/18 je možda bila i najuspešnija za klub u poslednjih 20-30 godina, ako ne računamo naravno godinu u kojoj je osvojen Kup šampiona. Ipak, bitno je istaći da smo napravili plan rada koji podrazumeva da nam rezultati u mlađim kategorijama nisu u prvom planu. Nama je u glavnom fokusu afirmisanje mladih igrača i njihova priprema za prvi tim - jasan je bivši vezni igrač crveno-belih.\n- Ciljevi koji su postavljeni pred prvi tim su sada malo veći i složeniji, tako da je samim tim i naš posao teži. Malo smo i mi nerealni kao nacija. Mi bismo hteli i da igramo Ligu šampiona, da u prvom timu imamo 15 igrača iz omladinske škole i da osvojimo sve domaće trofeje. Meni je bitno da u svakoj seniorskoj ekipi Crvene zvezde ima neko ko će da predstavlja omladinsku školu. To su prošle sezone bili Aleksa Terzić i Dejan Joveljić, a posebno sam ponosan na činjenicu da smo na utakmicama Lige šampiona protiv Napolija i PSŽ-a imali u prvom timu Joveljića, fudbalera koji je dete Zvezdine škole - rekao je direktor omladinske škole Zvezde.\nI Zvezdini klinci su ove godine učestvovali u Ligi šampiona za mlade, a tamo su osvojili samo jedan bod na šest utakmica. Ipak, stekao se utisak da su crveno-beli bolje igrali nego što to rezultati pokazuju.\n- Ti rezultati u Ligi šampiona za mlade su možda jedina stvar koja je ostavila gorak ukus. Ali, s obzirom da smo bili ubedljivo najmlađa ekipa u grupi, sa igračima i po dve godine mlađim od konkurencije, mogu da budem zadovoljan prikazanim. Dobra stvar je da su kroz najjače evropsko takmičenje za mlade neki igrači ostavili dobar ustisak na ljude koji ih prate. Aleksa Terzić je praktično već prodat Fjorentini, dok očekujemo da se i Joveljićev transfer realizuje u dogledno vreme - istakao je Mladenović.\nZanimljivo je istaći da je Crvena zvezda odlučila da neke od najtalentovanijih igrača već prebaci u seniorski fudbal, pa su tako crveno-beli klinci ove sezone nosili dres Grafičara i ostvarili veliki uspeh – pomogli su Zvezdinoj filijali da se plasira u Prvu ligu Srbije.\n- Igrači rođeni 98, 99. i 2000. godine koji su prošle sezone bili šampioni u odgovarajućim uzrasnim kategorijama su ove bili prebačeni u tim Grafičara kako bi osetili seniorski fudbal. I eto već u debitantskoj sezoni su osvojili prvo mesto i plasirali se u Prvu ligu Srbije što je svakako značajan uspeh za tako mlade momke. Sigurno da će im naredne sezone biti potrebno jedno 5-6 starijih momaka kako bi se što bolje adaptirali na još snažnije takmičenje, ali sam siguran da će Zvezdina deca nastaviti da napreduju - zaključio je generalni direktor Zvezdine omladinske škole.\nCrveno-beli se na Zlatiboru nadmeću u grupi A zajedno sa Željezničarom i Mariborom, a na otvaranju turnira su bili bolji od slovenačke ekipe sa 2:0, dok naredni meč igraju u četvrtak sa timom iz Bosne i Hercegovine.\nDomaći fudbal Dragan Mladenović FK Crvena zvezda Kup prijateljstva evropskih klubova


Izvršenje budžeta istorijski nisko\nDatum kreiranja sreda, 12 septembar 2018 05:48\nSednica Gradskog veća biće održana ovog prepodneva . Prva tačka dnevnog reda biće Izvršenje budžeta za period januar-jun tekuće godine. U materijalu dostavljenom Vamediji materijala za ovu tačku nema, ali kako saznajemo izdaci i rashodi realizovani su sa samo 31,70%.\nPo Zakonu o budžetskom sistemu valjevski odborici izvršenje budžeta za šestomesečni period trebalo je da razmatraju najkasnije do 15. jula. Sudeći po dnevnom redu današnje sednice Veća razmatraće ga dva meseca kasnije. Isti zakon navodi da drugi izveštaj zaključno sa septembrom treba da bude razmatran do 15.oktobra. Ali sa prekršajem zakona ili ne pred članovima Veća danas će se naći izvršenje za prvih šest meseci.\nČlanovi Veća za Vamediu kažu da su najpre dobili pripremni izveštaj još tokom prošle nedelje, a potom i ostatak materijala. U materijalu koji je dostavljen Vamediji tog izveštaja i nema.\nSam izveštaj moraće da se nadje pred odbornicima pa je nerazumljivo iz kog razloga je neophodno da bude sakriven, jer ako je rad Veća tajna za gradjane , Skupština još nije pa će izvesno javnost čuti na različite načine kakav je uspeh postigla aktuelna vlast u prvih šest meseci ove godine.\nKada govorimo o „uspesima“ , najpre budžet grada je planiran na iznos od 3,588 miilijardi dinara , ova cifra se realno tokom šest meseci uvećala za prihode, primanja i preneta neutrošena sredstva pa se cifra penje do čak 3,6 milijardi.\nU Izveštraju se navodi da su u periodu od 1.januara do 30. juna prihodi , primanja i preneta sredstva realizovani u iznosu od 1 232 707 752 44 dinara odnosno 35,37% u odnosu na plan iz sredstava budžeta , dok su prihodi, primanja i preneta neutrošena sredstva iz ostalih izvora realizovana u iznosu od 37 427 843 dinara.\nOvi podaci dakle govore da umesto da na šest meseci od mogućih 12, izvršenje budžeta bude oko 50% , ono je značajno niže. Neminovno se nameće i zaključak da je planirani budžet za ovu godinu bio nerealan i „prenaduvan“, sobzirom da je i prihodovna strana značajno niža. Kako bi se u budžet moglo do kraja godine sliti toliko novca da zaokružeimo cifru na 3,6 milijardi? Nikako.\nU javnosti se mnogo govorilo o činjenici da je 510 miliona planiranih prihoda trebalo da dodje od prodaje imovine, ali se to nije dogodilo. Sada se jasno vidi da je promašaj u predvidjanju još veći pa će vrlo moguće nerealizovanih sredstava biti do 800 miliona dinara.\nRebalansa nema, što opet potvrdjuje da opozicija kada kaže da je budžet loše projektovan , nije u pravu. Jer bi reballnsom mogla biti uradjena preraspodela sredstava na one pozicije koje je moguće realizovati.\nMilijarda za investicije sigurno više nije milijarda , ako je verovati izveštaju o izvršenju budžeta za prvih šest meseci. Od predvidjenih planova realizovano je za šest meseci i manje od trećine . Pa je pitanje - Ili je pred nama furiozno radan kraj godine ili je nerad dominirao?


Vučić: Beograd ne zna ništa o "završnom sporazumu",EU ne demantuje Hotija - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Vučić: Beograd ne zna ništa o "završnom sporazumu",EU ne demantuje Hotija\nVučić kaže da Beograd želi da pregovara o temama koje su stavlјene na sto i da će tražiti da se razgovara i o neispunjavanju onoga što je dogovoreno i potpisano u aprilu 2013. godine, a to je Zajednica srpskih opština.\nKaže da je Beograd u dobroj veri prisutan u Briselu i da želi ozbilјne, konkretne razgovore.\n"Ali, ako neko misli da će Srbija biti džak za udaranje kojem će svakog bogovetnog dana da ponavlјaju kako samo treba da priznamo nezavisno Kosovo, a dobićemo ništa, onda mislm da je to vrlo pogrešan put i da nas nigde neće odvesti", rekao je Vučić.\nRešenje tek posle dugog pregovaranja,ne sa gotovim papirima\nVodimo suviše teške pregovore da bismo dobijali "gotove papire", poručio je danas predsednik Aleksandar Vučić, mada, dodao je, ne deluje logično da je Avdulah Hoti baš sve izmislio kada je rekao da Brisel piše tekst konačnog sporazuma.\nNјega, ipak, kako ističe na pres konferenciji, više brine ono što bi u nekom sveobuhvatnom sporazumu moglo da piše.\nPredsednik veruje da će tek posle dugog, teškog i napornog pregovaranja moći da se dođe do kompromisnog rešenja za kosovsko pitanje i istakao da bi želeo da ti pregovori budu ozbilјni i odgovorni, kao i da EU razume i potrebe i zahteve Srbije, a ne samo država članica.\nUpitan da li misli da neka varijanta konačnog sporazuma Beograda i Prištine već postoji, šta bi moglo da piše u njemu i da li je saglasan sa pojedinim ocenama da je autor tog sporazuma Nemačka, Vučić je rekao da o kosovskom pitanju moraju da se vode teški i ozbilјni pregovori, a ne da se dobijaju "gotovi papiri".\nPonovio je da ga je iznenadila izjava premijera kosovskih privremenih institucija Avdulaha Hotija da se piše završni sporazum između Beograda i Prištine, ali i dodao: "Koliko god da im ne verujem, ne deluje logično da je baš sve sasvim izmislio".\n"Zato bih voleo da se pregovara ozbilјno i odgovorno i da EU razume potrebe i zahteve Srbije, a ne samo potrebe i zahteve država članica i da nadam se da će EU tako postupati", rekao je Vučić.


Slavko Vučurević skinut sa liste i kažnjen sa 3.000 KM! | Trebinje Live\nSlavko Vučurević skinut sa liste i kažnjen sa 3.000 KM!\nNosilac liste PDP-a za Narodnu skupštinu RS iz izborne jedinice 9 i aktuelni gradonačelnik Trebinja Slavko Vučurević skinut je sa kandidatske liste i kažnjen je sa 3.000 KM, odlučila je Centralna izborna komisija BiH, nakon prijave SNSD-a u vezi sa dešavanjima na predizbornoj tribini Saveza za promjene u Trebinju.\nPartija demokratskog progresa kažnjena je sa 6.000 KM, a na ovu odluku postoji mogućnost žalbe, saznaje ATV.\nVučurević je danas za 12 časova zakazao vanrednu pres konferenciju, na kojoj će saopštiti svoj stav u vezi sa odlukom CIK-a.\nPodsjećamo, CIK je na osnovu podneska SNSD-a pokrenuo postupak protiv Saveza za promjene na čijoj su tribini u Trebinju, kako je navedeno, za vrijeme govora Slavka Vučurevića uzvikivane uvredljive parole protiv kandidata SNSD-a za najviše funkcije u Republici Srpskoj i BiH.


MODS ugostio nacionalne mreže za prava deteta koje okuplja Eurochild\nSastanak Grupe nacionalnih partnerskih mreža Eurochild-a održan je 11. oktobra u Beogradu. Mreža organizacija za decu Srbijebila je domaćin predstavnicima organizacija iz 21 države Evrope, a sastanak je facilitirala Jasmina Miković iz Praxisa, predsednica Upravnog odbora MODS-a i predstavnica MODS-a u Eurochild-u.\nUčesnici su razmatrali aktualne politike Evropske unije, fokusirajući se na socijalna prava i efikasnije investiranje u decu. Osim predstavljanja stanja i daljih izazova u EU, članice MODS-a Atina, Centar za integraciju mladih (CIM), Evo ruka, Pomoć deci predstavile su svoj rad kao primere dobre prakse u oblasti zaštite prava deteta.\nNarednog dana je održana međunarodna konferencija “ Ulaganje u decu – dobrobit za svu decu”, sa gostima iz 21 evropske mreže, u organizaciji Mreže organizacija za decu Srbije, Eurochild-a, Tima za socijalno uključivanje i smanjenje siromaštva Vlade Republike Srbije (SIPRU) i UNICEF-a u Klubu poslanika u Beogradu.\nNa otvaranju konferencije, na kojoj su predstavljena međunarodna iskustva i primeri javnih izdvajanja iz budžeta sa ciljem da se smanji siromaštvo i socijalna isključenost dece, istaknuta je važnost usklađivanja javnih finansijskih resursa sa politikama i zakonodavstvom koje utiču na decu. Na konferenciji je naglašena posvećenost Srbije u borbi protiv siromaštva dece i na ispunjavanju razvojne agende Ujedinjenih nacija.\nTom prilikom Slavica Đukić Dejanović, ministarka bez portfelja zadužena za demografiju i populacionu politiku i predsednica Saveta za prava deteta Vlade RS istakla je ulogu Saveta za prava deteta kao mehanizma za koordinaciju koji će omogućiti saradnju na praćenju i unapređenju politika za decu.\nZamenica direktora UNICEF-a Severine Leonardi je posebno ukazala da je vlada jasno posvećena blagostanju dece i da ulaže u različite vrste novčanih davanja i usluga koje direktno ili indirektno utiču na decu. Međutim, struktura budžeta i dalje u potpunosti ne odražava ova ulaganja i ne pruža pun uvid u detalje. Stoga, UNICEF poziva vladu da definiše metodologiju za bolje praćenje investicija koje su u vezi sa decom i stvori osnovu za budžetiranje koje je po meri dece.\nPrisutni učesnici su imali priliku da čuju i snimljeno obraćanje Komesarke za zapošljavanje, socijalna pitanja i inkluziju Marijan Tajsen koja je poslala poruku da se briga o deci praktično sama otplati: „Za manje od deset godina našem društvu se u potpunosti vrati investicija.”\nViše o konferenciji saznajte na sajtu MODS-a.\nPročitano 4221 puta


Rusija je danas ocenila da su kritike američkog potpredsednika Džoa Bajdena (Joe Biden) na njen račun suprotne duhu saradnje koju želi predsednik SAD Barak Obama. "Postavlja se pitanje: ko određuje spoljnu politiku SAD? Predsednik ili istaknuti članovi njegovog tima", izjavio je za Interfaks savetnik ruskog predsednika Sergej Prihotko.\nOn je rekao da su razgovori Obame i ruskog predsednika Dmitrija Medvedeva, tokom nedavne posete američkog predsednika Moskvi, "bili pozitivni i ozbiljni" i da su doprineli "atmosferi dobrih odnosa". Prihotko je rekao da da se postavlja pitanje zašto je drugi čovek američke administracije odlučio da iznese takve stavove o bilateralnim odnosima u trenutku kada Rusija i SAD počinju da rade na važnim sporazumima.\nBajden je u intervjuu za jučerasnji broj američkog dnevnika Vol strit džornal (Wall Street Journal) rekao da će Moskva zbog slabosti ruske ekonomije biti pomirljivija u odnosu na ostatak sveta i da će morati da pravi kompromise sa Zapadom o nizu pitanja, navodi Beta. Američki potpredsednik je ove nedelje posetio Ukrajinu i Gruziju, zemlje čiji su odnosi sa Rusijom pogoršani.


Đurović: Novi talas izbeglica očekuje se na proleće | Autonomija\nĐurović: Novi talas izbeglica očekuje se na proleće\nDo novembra je kroz Srbiju ukupno prošlo više od 92.000 dece\nDirektor Centra za zaštitu i pomoć tražiocima azila Radoš Đurović rekao je danas u Subotici da se novi talas izbeglica očekuje na proleće.\n“Prema informacijama od samih izbeglica, zbog loših uslova na moru i niskih temperatura u Turskoj, među njima vlada stav da na proleće ponovo krenu ka Evropi”, rekao je direktor Centra za zaštitu i pomoć tražiocima azila Radoš Đurović na skupu „Jačanje sistema socijalne zaštite u cilju zaštite dece izbeglica i migranata u ekstremnom riziku“.\nOn je kazao da su deca izbeglice najugroženija kategorija ljudi koja prolazi kroz Srbiju, jer često putuju bez roditelja i lako mogu postati meta krijumčara.\n“Do novembra je kroz Srbiju ukupno prošlo više od 92.000 dece. Deca i dalje najbrže prolaze kroz ceo sistem i to ukazuje na postojanje organizovanog krijumčarenja dece i indicija da postoji trgovina decom”, rekao je Đurović.\nOn je naveo da je u Srbiji neophodno osposobiti posebne centre za prihvat dece, maloletnika i dece bez pratnji roditelja kako bi im se obezbedila adekvatna zaštita.\nPrema njegovim rečima, velike su dileme oko toga da li decu koja su u grupi treba odvojiti od grupe i da li treba utvrđivati ko je roditelj a ko nije.\n“Vrlo često roditelji decu sačekuju već u nekoj od drugih zemalja, utiču na njih telefonskim pozivima da nastave put sami ili sa krijumčarom”, rekao je Đurović.\nDržavni sekretar u Ministarstvu za socijalna pitanja Nenad Ivanišević rekao je da je neophodno jačanje institucionalnih kapaciteta u Subotici, Beogradu i Nišu kako bi deca izbeglice na adekvatan način bila zbrinuta.\nIvanišević je naveo da će u Subotici biti izdvojeno oko 100.000 evra za osposobljavanje posebnog odeljenja u okviru Domu za negu dece “Kolevka” za decu izbeglice bez roditeljske pratnje.\nDvodnevni skup organizovalo je Ministarstvo za socijalna pitanja, UNHCR i UNICEF.


Vesti online / Humanitarni most / Lepa reč najlepši dar\nB. G. - Vesti - Foto: Z. D. A\n- Silno nas je obradovao telefonski poziv iz daleke Australije... Javila se gospođa Ljiljana i saopštila da nam je brzom poštom poslala 50 evra, ali da to nije sve i da ćemo se joj čuti - rekao nam je glava porodice Janoš Pap iz Mužlje kod Zrenjanina, vidno uzbuđen i srećan, kad je u pratnji mentalno zaostale 21-godišnje ćerke Julijane podigao novac na pošti.\nZahvalni: Janoš i Julijana Pap\nPlemenita čitateljka "Vesti" Ljiljana Jovanović iz Sidneja je čest darodavac mnogim porodicama u nevolji, zvala je i beogradsko dopisništvo "Vesti" kako bi se raspitala da li je neko od čitalaca već uputio pomoć porodici Pap na koju je zaboravila država Srbija i njene merodavne socijalne službe.\n"Samo mali deo ove sume iskoristićemo za nabavku prehrambenih namirnica s obzirom na to da mi je supruga Zvezdana u teškom stanju, veći deo novca upotrebićemo za nabavku lekova protiv multiple skleroze. Do neba smo zahvalni gospođi iz Australije koja je shvatila našu muku i iskreno želi da pomogne. Moja deca, supruga i ja zahvalni smo joj i na tom pozivu, a naravno i donaciji od 50 evra", ističe Janoš Pap, i dalje zabrinut za egzistenciju svoje sedmočlane porodice.\nNaime, od jeseni 2014, ovoj porodici koja živi u trošnom kućerku u Ulici braće Fugaroši br. 97 u Mužlji, prigradskom naselju Zrenjanina, ukinuta je socijalna pomoć i sedam duša preživljava od nadoknade koju dobija ćerka Julijana. Osim nje, od četvoro dece, još i Imre i Peter su mentalno zaostali, sin Kristijan nema stalan posao, baš kao ni otac Janoš, koji zbog bolesnog srca nije u stanju da obavlja bilo kakav teži fizički posao.


Šta je Zika virus i kako on utiče na trudnoću: 10 najčešćih pitanja o ovoj bolesti - Lepa&Srećna\nŠta je Zika virus i kako on utiče na trudnoću: 10 najčešćih pitanja o ovoj bolesti\nZika virus se pojavio u 23 zemlje, o kakvoj je zaista opasnosti reč i da li ima mesta za paniku...\nZika virus se pojavio u 23 zemlje, a ministarstva zdravlja nekih od njih već savetuju da se trudnoće, po mogućstvu, odlože. Ipak kako navode u Kancelariji Svetske zdravstvene organizacije u Srbiji, kod nas još uvek nema zabeleženih slučajeva zaraze.\nSvetska zdravstvena organizacija upozorila je da bi moglo da dođe do širenja virusa u svim zemljama Južne i Severne Amerike, osim Kanade i Čilea, a jutros su svi mediji preneli da je zika virus stigao u Dansku, gde je jedan pacijent, koji je nedavno zaražen tokom putovanja po Južnoj i Centralnoj Americi, hospitalizovan, piše National Geographic Srbija.\nMajstorski antivirus tonik za imunitet i lečenje infekcija\nS obzirom na to da epidemije nisu zabeležene pre 2007. godine, malo se zna o mogućim posledicama ove bolesti. Tokom epidemije u Francuskoj Polineziji 2013. i 2014. godine, koja se „poklopila“ s epidemijom denga groznice, primećen je veći broj slučajeva Gijen-Bareovog sindroma.\nTREBA LI TRUDNICE DA BUDU ZABRINUTE...SAZNAJTE NA SLEDEĆOJ STRANI!


Konsekutivno prevođenje - Alfa prevod - Novi Beograd\nKonsekutivno prevođenje za sve jezike\nPotrebno vam je konsekutivno prevođenje vrhunskog kvaliteta za sve vrste jezika po povoljnoj ceni? Ovu uslugu možete dobiti u prevodilačkoj agenciji Alfa prevod Novi Beograd. Konsekutivno prevođenje izvode profesionalni prevodioci sa velikim iskustvom koje stavljaju vama na raspolaganje.\nKonsekutivno prevođenje za sve situacije\nKonsekutivno prevođenje potrebno je prilikom različitih vrsta usmene komunikacije, a posebno u slučajevima kada:\nse venčavate sa stranim državljaninom\nodržavate sastanak sa manjim brojem učesnika\nvodite poverljive pregovore sa stranim partnerima\nučestvujete u nekom sudskom procesu…\nU svakoj od ovih situacija od najveće je važnosti da konsekutivno prevođenje bude brzo i prilagođeno vašim potrebama kako bi komunikacija tekla neometano i prirodno.\nŠta konsekutivno prevođenje zapravo obuhvata?\nOva vrsta prevođenja podrazumeva da će vam prevodilac izgovarati prevod onoga što vaš sagovornik izgovara nakon što osoba koja govori završi sa iznošenjem jedne kraće celine.\nNa ovaj način nema rizika da će doći do gubljenja konteksta ili isporučivanja prevoda koji nije u duhu jezika na koji se prevodi.\nNaravno, budući da se izvodi nakon što govornik izloži jednu do dve rečenice, konsekutivni prevod dovodi do veoma malog „zastajkivanja“ u komunikaciji, ali zato omogućava da sam prevod bude veoma visokog kvaliteta i ne ostavlja prostor za pogrešno razumevanje ili nedorečenost u konverzaciji.\nBez obzira na to za koji jezik i za koje potrebe vam je potreban prevodilac za konsekutivno prevođenje agencija Alfa prevod vam stoji na raspolaganju. Naši prevodioci vam obezbeđuju vrhunski kvalitet konsekutivnog prevođenja osiguravajući da svaku reč i kontekst u kome je izgovorena savršeno razumete, ali i da ono što vi želite da kažete sagovornicima bude pravilno shvaćeno.\nKolika je cena za konsekutivno prevođenje\nCena za konsekutivno prevođenje zavisi od nekoliko stvari:\nod svrhe za koju vam je potrebno konsekutivno prevođenje\nkoliko dugo su vam potrebne usluge konsekutivnog prevodioca\nna kojoj lokaciji je potrebno izvršiti uslugu konsekutivnog prevođenja\nkoji je jezik sa kog se konsekutivno prevodi.\nKontaktirajte nas i dobijate besplatnu procenu cene konsekutivnog prevođenja za vaše specifične potrebe.\nNapomena: Agencija Alfa prevod garantuje poverljivost svih informacija koje budete razmenjivali sa sagovornicima tokom pružanja usluge konsekutivnog prevođenja.\nPonedeljak: 8:30 - 17:30\nUtorak: 8:30 - 17:30\nSreda: 8:30 - 17:30\nČetvrtak: 8:30 - 17:30\nPetak: 8:30 - 17:30\nMožete nas kontaktirati i van radnog vremena i potrudićemo se maksimalno da vam izađemo u susret


Povećane koncentracije PM10 u zraku: Na snazi mjere iz epizode “Upozorenje”\nHome Vijesti Povećane koncentracije PM10 u zraku: Na snazi mjere iz epizode “Upozorenje”\nČetvrtak, 09 Sij 2020 14:21\nU proteklih nekoliko dana na području općine Ilijaš zabilježena je povećana koncentracija PM10 čestica u zraku.\nVlada Kantona Sarajevo je protekle sedmice donijela Odluku i proglasila epizodu „Upozorenje“ u svim zonama Kantona u kojima se primjenjuje Plan interventnih mjera u slučajevima prekomjerne zagađenosti zraka, zbog dodatnog pogoršanja kvaliteta zraka.\nU okviru epizode „Upozorenje“ neophodno je provoditi sljedeće mjere:\n• sva postrojenja za proizvodnju toplotne energije snage preko 50 kW koja koriste čvrsta goriva i teška lož ulja moraju smanjiti temperaturu u prostorijama koje zagrijavaju za minimalno 3ºC. Za primjenu ove mjere zadužena su kantonalna ministarstva komunalne privrede, prostornog uređenja, građenja i zaštite okoliša te privrede;\n• smanjivanje broja radnih sati tehnoloških postrojenja, sa Liste pogona i postrojenja, kojima namjena nije proizvodnja toplotne energiju za grijanje za minimalno 20 posto, a što će osigurati Ministarstvo komunalne privrede KS i 169 pravnih subjekata sa Liste koji u svojoj djelatnosti imaju emisije u zrak;\n• primjena „mokrog postupka“ za zimsko održavanje cesta od strane komunalnih i drugih ovlaštenih institucija na svim glavnim gradskim saobraćajnicama, regionalnim i magistralnim cestama, te na najmanje 40 posto najprometnijih lokalnih cesta. Za realizaciju ove mjere zaduženi su: upravitelji cesta na području Kantona Sarajevo - JP Autoceste FBiH, JP Ceste FBiH, Direkcija za ceste Kantona Sarajevo, općine, KJKP Rad;\n• osiguravanje protoka motornih vozila bez dužeg zadržavanja na glavnim gradskim raskrsnicama putem znakova i naredbi koje daju ovlaštena policijska lica MUP-a Kantona Sarajevo u saradnji sa Ministarstvom saobraćaja KS;\n• zabrana izvođenja grubih građevinskih radova na otvorenom i zatvorenom prostoru, a koju su dužni osigurati Ministarstvo prostornog uređenja, građenja i zaštite okoliša KS i općine;\n• uvodi se zabrana održavanja organizovanih sportskih i kulturnih aktivnosti na otvorenom prostoru, u cilju smanjenja kretanja i izlaganja stanovništva štetnim materijama, koje vrši organ MUP-a na zahtjev organa državne uprave nadležnog za poslove zdravstva. Ovu mjeru dužni su provesti Ministarstvo za obrazovanje, nauku i mlade KS, Ministarstvo zdravstva i MUP KS;\nMjere kojih se trebaju pridržavati građani, pravna i fizička lica općine Ilijaš se nalaze na web stranici Vlade Kantona Sarajevo: https://vlada.ks.gov.ba/.\nIzmjerene vrijednosti praćenih polutanata, kao i najnovija obavještenja vezana za kvalitet zraka mogu se pratiti na stranici stranici https://www.kvalitetzraka.ba/\nOva sedmica 16880\nOvaj mjesec 23154


Izvor: 011vodič.com, 02.Sep.2019, 08:59\nEuforija je na našem najvećem stadionu. Crvena zvezda će drugu sezonu uzastopno da igra grupnu fazu Lige šampina, pa su u Ljutice Bogdana malo poleteli. Odlučili su se za paprene cene ulaznica, nezabeležene u istoriji srpskog sporta. Za pakete za sever i jug, za sve tri utakmice u Beogradu na Marakni, treba izdvojiti 12.000 dinara. Oni koji žele na druge komfornije delove tribine, zapad i istok moraće da izdvoje od 30.000 >> Pročitaj celu vest na sajtu 011vodič.com << pa naviše.\nProške sezone je paket bio 7.500 dinara za sever i jug, sada mnogo skuplje. Da li je ovo godine napravljen veći uspeh od lane ili je toliko standard u Srbiji porastao da su se u upravi Zvezde odlučili na ovaj korak?\nKvota u kladionici MaxBet da će Zvezda da pobedi Bajern u Minhenu je 33.00. Meč se igra 18. septembra od 21 čas.\nDVA POGLEDA NA ELITU Evroliga za navijače, Liga šampiona za bogate\nThe post VEROVALI ILI NE Skuplje ulaznice u Beogradu nego u Minhenu i Londonu appeared first on Magazin o pop kulturi i zvezdama.\n011vodič.com: Zbog ovoga je Sadik doveden u Humsku (VIDEO)


Novi Sad: Grad nudi 25 nekretnina - Društvo - Dnevni list Danas\nPočetna » Društvo » Novi Sad: Grad nudi 25 nekretnina\nJavni poziv za koncesionara apoteka\nNovi Sad: Grad nudi 25 nekretnina\nGrad Novi Sad objavio je Javni poziv za davanje koncesije za obavljanje farmaceutske zdravstvene delatnosti na primarnom nivou na teritoriji Grada Novog Sada.\n0Piše: R. D. 29. januara 2019. 20.34\nNamera Grada je da sa izabranim koncesionarom zaključi ugovor o javno-privatnom partnerstvu.\nKoncesionaru se delatnost daje na period od 15 godina od dana zaključenja Ugovora, pri čemu će on snositi sve rizike u vezi sa komercijalnim korišćenjem predmeta koncesije. U okviru predmeta koncesije, Grad će koncesionaru dati na korišćenje 25 nepokretnosti u javnoj svojini Grada, a Koncesionar će biti dužan da plaća ustanovljenu koncesionu naknadu.\nKoncesionar će biti dužan da svake godine za vreme trajanja Ugovora sa Republičkim fondom za zdravstveno osiguranje zaključi ugovor kojim će se osiguranim licima omogućiti izdavanje lekova na recept. Javni poziv je objavljen i na internet stranici Grada Novog Sada, kao i na Portalu javnih nabavki. Rok za podnošenje ponuda je do 3. aprila ove godine, do 10 časova..\napoteke, javni pozivNovi Sad\nAneksi i dalje daleko od očiju javnosti


Za tri godine stečaj u Invest, Beobanci, Jugobanci i Beogradskoj nije daleko odmakao\nDržava naplatila tek šestinu stare štednje\nOd 100 hiljada kvadrata poslovnog prostora i ostale imovine prodato je oko 50 odsto i od toga je prihod svega 25 miliona evra\nBEOGRAD - U januaru se navršilo tri godine od kada je otvoren stečaj u četiri najveće srpske banke - Beobanci, Beogradskoj banci, Investbanci i Jugobanci. Njihov "minus" je na dan otvaranja stečaja u januaru 2002. godine bio 9,5 milijardi evra, od čega je potraživanje poverilaca Pariskog kluba 5,95 milijardi evra. Pošto država nije imala para da pokrije ove dugove, a počele su da stižu i sudske presude iz inostranstva, tadašnji guverner Narodne banke Mlađan Dinkić odlučio je da ih ugasi. Istina, pre toga se pokušalo sa njihovim saniranjem, ali je nakon šest meseci shvaćeno da i pored nagoveštenog otpisa najvećih dugova, njima nema spasa.\nAgencija za sanaciju banaka bila je najefikasnija u isplati dugova građanima po osnovu platnog prometa i dinarske štednje. Ukupno se dugovalo 6,5 miliona dinara, isplaćeno je 5,8, a preostalo je još 724.420 dinara.\nNajveći poverilac ovih banaka po osnovu stare devizne štednje i dugova prema Pariskom i Londonskom klubu je država kao garant vraćanja para. Ona od ovih banaka po osnovu stare štednje potražuje 346,2 miliona evra i do sada je od toga naplatila svega 57,5 miliona ili oko jednu šestinu.\nOd 100 hiljada kvadrata poslovnog prostora i ostale imovine, prodato je oko 50 odsto i od toga je dobijeno samo 25 miliona evra. To znači da će narednih godina za stare štediše iz budžeta morati još dosta da se iskešira. Razdužena je jedino štednja koja je bila u Beogradskoj banci. Pošto je država otvorila stečaj, ona je, pokrivajući se najpre Zakonom o deviznoj štednji, a odnedavno i Zakonom o regulisanju odnosa Republike Srbije i banaka u stečaju po osnovu preuzetih inostranih zajmova, uspela da se ugura u prvi isplatni red. Inače, prema važećim propisima, odnosno Zakonu o stečaju i starom i novom, država bi se naplatila tek u završnoj fazi stečaja, kroz deobu stečajne mase i to u minimalnom iznosu, odnosno u istom procentu kao i svi ostali poverioci, shodno vrednosti stečajne mase.\nPropisi dakle predviđaju da se poverioci isplaćuju tek kada se okonča ceo postupak, s tim da se novac koji se prikuplja od prodaje imovine, zakupa ili naplate potraživanja drži na posebnom računu. To znači da je kod ove četiri banke napravljen presedan, uglavnom u interesu deviznih štediša, jer je dug prema Pariskom i Londonskom klubu u velikom delu otpisan, a ostatak reprogramiran na duži rok.\nPošto je do sada, prema izveštaju Agencije za sanaciju, likvidaciju i stečaj banaka prodato oko 50 odsto ukupne imovine banaka neizvesno je da li će se u novom postupku nadalje primenjivati stari, ili novi Zakon o stečaju. U slučaju da se utvrdi da je prodato manje od pola imovine, stečaj će morati da se primenjuje prema novom zakonu, a to znači da bi postupak praktično morao da se vrati na početak. Tada bi morala da se sazove skupština poverilaca, na kojoj bi prisustvovalo nekoliko desetina hiljada predstavnika dužnika.\n- Ako bi se primenio novi Zakon o stečaju, to bi bilo katastrofalno, jer bi za skupštinu poverilaca morao da se iznajmi stadion. Rok za prijavu potraživanja bio bi automatski produžen - kaže Ivanka Kozić-Knežević, portparol Trgovinskog suda u Beogradu.\nKoliko stečaj ove četiri banke još može da traje teško je i pretpostaviti. Rok za prijavu potraživanja po starom Zakonu o stečaju bio je 60 dana, a period za ispitivanje njegove osnovanosti nije bio vremenski ograničen. Po novom Zakonu, međutim, poverioci mogu da prijavljuju potraživanja u neograničenom roku sve do glavne deobe.\nNa trajanje ovog postupka svakako utiču i postupci koji se vode u Njujorku i Kipru, jer su Jugobanka i Beogradska banka imale poslovne jedinice u Njujorku, a Beogradska banka i na Kipru. Stečajeve u njima vode tamošnji trgovinski sudovi, a Srbija je angažovala advokate radi naplate potraživanja od inodužnika. Do sad nije održano nijedno ročište, niti se zna koliko potražuju, ili duguju ove banke u inostranstvu. To će svakako još dodatno odužiti stečaj Jugobanke i Beogradske banke. Pitanje je i kako će se i koliko naplatiti još neka imovina u inostranstvu, kao na primer vila Jugobanke u Dubrovniku koju tamošnje vlasti prodaju za 800.000 evra, a procenjuje se da vredi dva miliona evra.\n"Zmaj" platio deo duga prodajom fabrika\nNajveći dužnici ovih banaka su skoro svi nekadašnji giganti srpske privrede, a među prvima i "Sartid", koji su za dobijanje kredita davali hipoteke na imovinu. Da je država odlučila da naplati dugove, banke bi postale vlasnici najvećeg dela privrede. Tadašnji republički ministar za privredu Aleksandar Vlahović bio je otvoren, priznajući da je bolje "lečiti" preduzeća nego ove banke, jer bi njihov opstanak izazvao "domino efekat", odnosno propast tih dužnika.\nZato će deo potraživanja biti naplaćen nakon prodaje firmi u privatizaciji. Tako je "Zmaj" izmirio samo deo duga kada su prodate dve fabrike. U toku prošle godine Agencija za sanaciju je naplatila četiri milijarde dinara od dužnika ili četiri puta više nego prethodne godine. Od toga je u novcu 3,2 milijarde dinara a ostalo je namireno kompenzacijom.\nZ. M. - S.J.\nVlada najavila privatizaciju prerađivačkih kapaciteta NIS-a\nDinkić: Dat samo avans za Mobtel\nMilosavljević: Čvršća saradnja sa Rusijom\nZaječar: Završena obilaznica\nNova "pitanja" za Dinkića


Kos:Tužilaštvo da istraži da li je Stanković podmićen\nTanjug 18. septembra 2019. 14:14\nPODGORICA – Drago Kos, ekspert za borbu protiv korupcije I nekadašnji član Grupe zemalja za borbu protiv korupcije (GREKO), izjavio je da Tužilaštvo mora da istraži tvrdnje da je Vrhovni tužilac Ivica Stanković primao mito.\nKos je podgoričkim Vijestima rekao da Tužilaštvo mora javnosti da ponudi zaključak istrage i u vezi sa generalnim sekretarom VDT Nenadom Vujoševićem – da ga optuži ili da slučaj zatvori.\n„U svakom slučaju, situacija je jako čudna i zahteva dužnu pažnju tužilaštva. Tužilačka organizacija mora da dokaže da ima integritet da na oba nivoa slučaja sprovede nepristrasnu istragu“, naveo je Kos.\nIstakao je da nije nepoznato da su funkcioneri pod istragom i merama tajnog nadzora.\n„Jer niko nije imun na korupciju, pa ni funkcioneri u tužilaštvu“, jasan je Kos.\nDodao je da smatra da je Duško Knežević potencijalno imao više razloga zbog kojih je crnogorskoj javnosti ponudio snimke razgovora sa Vujoševićem.\n„Ili mu njegove usluge više nisu bile potrebne, ili je njegova namera da ruši bitnije funkcionere. Možda je cilj bio i da se reši tužilaca koji mu nisu naklonjeni. Na sva ova pitanja, tužilaštvo mora dati odgovor, i to preciznom i nepristrasnom istragom“, objašnjava Kos.\nOceniio je da je „za svaku instituciju neprijatno kad u njenim redovima ima korumpiranih funkcionera“.\n„Ništa nije bolesnije po instituciju nego saznanje da neko od njenih visokih zvaničnika uzima mito“, zaključio je on.\nNova „afera snimak“ u Crnoj Gori izazvala je niz reagovanja, a predsednik opozicionog pokreta URA, Dritan Abazović, ocenio je da je snimak razgovora Kneževića i Vujoševića dokaz da, kako je rekao, „državni aparat ne postoji i da su sve institucije ogrezle u korupciju i organizovani kriminal“.\n„Umesto da su juče na pres konferenciji tužilaštva sevale ostavke, mi smo prisustvovali jednom rijalitiju, neozbiljnom odnosu i prema temi i prema građanima, što državu vodi u ozbiljno stanje urušavanja svih institucija“, kazao je Abazović.\nFunkcioner Ujedinjene Crne Gore dr Nikola Raosavljević ocenio je da najnoviji snimci telefonskih razgovora samo potvrđuju da je Crna Gora „zarobljena i kupljena“.\n„Ne zaboravimo da zbog ovakvog stanja u državi imamo više mladih koji su se odselili iz države, nego onih koji su sklopili brak i zasnovali porodicu“, kazao je Raosavljević.


Crna Gora: Nenasilni marš protiv Vujanovića – Nadlanu.com\nCrna Gora: Nenasilni marš protiv Vujanovića\nObjavljeno 23. apr 2013. / 13:04:12\nNovinar Marko Milačić pokrenuo je na društvenoj mreži Fejsbuk inicijativu za organizovanje nenasilnog marša na dan inauguracije predsednika Crne Gore Filipa Vujanovića, kojoj se pridružio i poslanik Demokratskog fronta Nebojša Medojević.\nMilačić je na Fejsbuku naveo da je u toku formiranje operativnog štaba koji će koordinisati aktivnosti “Nenasilnog marša na Cetinje”, a koji će činiti studenti, slobodni pojedinci I intelektualci.\n“Hodaćemo satima, blokirajući putni pravac i tim slobodarskim, građanskim 'maršom na Cetinje', 'maršom protiv mafije', svetu poslati nedvosmislenu poruku: ne prihvatamo izbornu krađu, ne prihvatamo neustavnog predsednika, ne prihvatamo mafiju”, napisao je Milačić koji smatra da ako je Martin Luter King u avgustu 1963. godine nenasilnim maršom uspeo da pošalje poruku koja je promenila SAD, to mogu učiniti i Crnogorci”, napisao je Milačić, prenose “Vijesti”.\nOvu inicijativu na društvenoj mreži podržalo je skoro hiljadu građana, a među njima i funkcioner DF-a Nebojša Medojević koji je procenio da je za marš do Cetinja potrebno oko šest sati hoda.\n“To je nekih šest sati sa sporim ritmom od pet kilometara na sat. Uz pauze na svaki sat od deset do 15 minuta, to ćemo savladati. Nisam u nekoj posebnoj formi, ali adrenalin i dobro društvo i zajednički cilj su garant uspeha”, napisao je Medojević građanima koji su se interesovali hoće li poslanici izdržati put do Cetinja.\ncrna gorapredsednik crne gore\nŠVERC: Carina otkrila cigarete vredne više od million dinara\nAmerikanci grade topionicu bakra u Boru\nOvako ĐETIĆ voli svog Premijera: 3D Milo sa vrha stenja gleda na Nikšić!\nBez dvojnog državljanstva Srbije i Crne Gore\nBulatović: "Nisam kockar, ali se kladim da Crna Gora i Srbija neće u EU"


► Er Frans od 1. aprila ponovo leti na liniji Pariz-Beograd\nKako je saopštio beogradski Aerodrom "Nikola Tesla", prvi avion Er Fransa biće dočekan između 14 i 15 časova tradicionalnim vodenim pozdravom posle čega će biti organizovana konferencija za novinare na kojoj će govoriti generalni direktor Aerodroma Nikola Brus, ambasador Francuske u Beogradu Frederik Mondoloni i generalni direktor Er Frans-KLM za Alpe, Balkan i Centralnu Evropu Tajs Komen.\nEr Frans je ranije najavio da će avioni Erbas A 319 i A 320 jednom dnevno leteti na liniji Pariz-Beograd.\nEr Frans /\nPrvi avion Er fransa posle šest godina pauze sleteo na beogradski aerodrom\nPrvi avion francuske kompanije Er Frans (Air France) danas je, posle šest godina pauze, direktnom linijom iz Pariza sleteo na beogradski aerodrom "Nikola Tesla".\nFrancuska aviokompanija Er Frans (Air France) saopštila je danas da otkazuje letove za Karakas od subote do ponedeljka, dok opozicija u Venecueli želi da dočeka na granici s Kolumbijom američku...\nFrancuska kompanija Er frans (Air France) danas je najavila da će od 31. marta 2019. godine posle šest godina pauze leteti na relaciji Pariz-Beograd-Pariz.\nPutnici francuskog aviona prinudno tri dana bili u Sibiru\nPutnici jednog francuskog aviona najzad su stigli u Kinu posle neplaniranog prinudnog trodnevnog boravka u Sibiru.\nSindikati: U Er Fransu postignut dogovor o povećanju plata\nDogovor o opštem povećanju plata za 2018. i 2019. svim zaposlenim u aviokompaniji Er Frans (Air France) potvrdila je danas većina sindikata koji predstavljaju zaposlene, javila je agencija Frans...\nMihajlović: Na istočnom kraku Кoridora 10 ostalo još jedan odsto radova\nMinistarka građevinarstva, saobraćaja i infrastrukture srbije Zorana Mihajlović izjavila je danas da je na celom istočnom kraku Кoridora 10 ostalo da se završi još jedan odsto radova, odnosno oko 100 metara trase na deonici Bancarevo-Crvena Reka i ponovila da bi ceo put trebalo da bude pušten u saobraćaj na jesen.\nDirektorka Evropske investicione banke posetila gradilište 'Istočnog kraka Koridora 10'\nRegionalna direktorka Evropske investicione banke (EIB) za Zapadni Balkan, Dubravka Negre je danas posetila gradilište deonice "Istočnog kraka Кoridora 10", budućeg auto-puta od Proseka do Crvene Reke.\nNALED: Preduzetnicama pet puta manja podrška nego preduzetnicima\nŽene u Srbiji su vlasnice samo 31,7 odsto preduzetničkih radnji i firmi, a među preduzećima koja dobijaju sredstva na konkursima za podršku razvoju biznisa tek je svako peto u njihovom vlasništvu, saopštila je danas Nacionalna alijansa za lokalni ekonomski razvoj (NALED).


Vučić: Ne znam šta je dvostruki suverenitet, to nam niko nije ponudio | Novinska agencija Beta\nPOLITIKA | 18.04.2019 15:30 > 18.04 15:46\nPredsednik Srbije Aleksandar Vučić izjavio je danas da pritisci bez kompromisa ne pomažu rešenju kosovskog pitanja i dodao da ne zna šta je to dvostruki suverenitet.\nVučić je novinarima u Predsedništvu kazao da ne očekuje da se od Srbije jasno zatraži da prizna nezavisnost Kosova u Berlinu 29. aprila.\n"Šta je dvostruki suverenitet ne znam, niko nam to nije rekao, ponudio, i nikada se neće dogoditi, pa ni u Berlinu", poručio je Vučić.\nPrema njegovim rečima, voleo bi da uradi nešto za budućnost Srbije što bi značilo mir "i za Srbe i za Albance".\n"Ako neko smatra da je kompromis da se osnuju sudovi za Srbe, da se naplaćuje ratna odšteta od Srbije, da mi priznamo nezavisno Kosovo... u tom filmu Srbija da učestvuje neće, dok možda na nekim izborima ne pobedi neko drugi", kazao je on.\nOn je dodao se boji da mnogi nisu razumeli "ispruženu ruku" Srbije u pregovorima sa Prištinom i da je pokazao prkos kada je u Briselu tokom pregovora legao na pod i zaspao.\n"Šta god da bude u budućnosti, veoma sam relaksiran lično, mislim da smo u ekonomiji učinili puno. Nema mesta i puta gde ne vidite da sam otvorio fabrike i gde ljudi rade", rekao je on.\nU dva navrata sam nudio obezbedjenje Oliveru Ivanoviću, on je te predloge odbio\nPredsednik Srbije Aleksandar Vučić izjavio je danas da je lideru Gradjanske inicijative SDP Oliveru Ivanoviću, koji je ubijen u Kosovskoj Mitrovici 16. januara 2018. godine, u dva navrata nudio "različite vrste" obezbedjenja ali da je Ivanović te predloge odbio.\nVučić je na konferenciji za novinare u Predsedništvu Srbije rekao da je Ivanoviću predložio da neki od pripadnika Žandarmerije budu "skinuti" iz te jedinice i prebačeni na Kosovo kako bi ga obezbedjivali ali da je lider GI SDP to odbio navodeći da se ne oseća lično ugroženim.\n"Za to imam svedoke u Ivanovićevoj najbližoj porodici", rekao je Vučić nakon prijema za Srbe se severa Kosova koji su pešice stigli u Beograd kako bi prisustvovali sutrašnjem mitingu "Stop nasilju" u okviru kampanje "Budućnost Srbije".\nOn je na konferenciji za novinare prikazao dokument sa pečatom "Tužilaštva Republike Kosova" koji sadrži izjavu Rade Trajković kao svedoka u istrazi u ubistvu lidera GI SDP a u kojoj je navela da su Ivanovića "stalno pratile" srpske bezbednosne službe.\n"Zbog njenog svedočenja su Nedeljko Spasojević i Marko Rošić u pritvoru. Ili laže Rada Trajković, ili njihov specijalni tužilac Sulj Hodža, mada ne bih isključio ni da oboje lažu", kazao je Vučić.\nHoće da na Kosovu formiraju generacije Srba koje neće interesovati veze sa Srbijom\nPredsednik Srbije Aleksandar Vučić ocenio je danas da je jedan od osnovnih ciljeva nekih u medjunarodnoj zajednici, prvenstveno na Zapadu, da se na Kosovu i Metohiji formiraju neke buduće generacije Srba koje neće biti zainteresovane za veze sa Beogradom i Srbijom.\nObraćajući se novinarima posle prijema koje je priredio za grupu Srba sa severa Kosova koji su pešice stigli u Beograd, Vučić je ocenio da je najveći problem kosmetskih Srba što moraju svakog dana da objašnjavaju da je nemoguće da ih nateraju na prekidanje veza sa Beogradom i Srbijom.\nOn je kazao da je pred Srbijom "važan period" po pitanju Kosova i Metohije s obzirom na njegove predstojeće sastanke u Pekingu i Berlinu, ali ne i "odlučujući".\n"Postoje pritisci da Srbija učini dodatne ustupke prema kosovskim Albancima kako bi se otvorila dodatna mogućnost za dijalog. Lično sam izložen zahtevima da mi nešto učinimo kako bi oni povukli protivpravne takse a zamislite šta bi se desilo da smo mi njima uveli takse", kazao je predsednik Srbije.\nVučić je kazao da će u Pekingu razgovarati sa predsednicima Rusije i Kine kojima će kako je rekao, ukazati da kosovski Albanci nisu ispunili obavezu iz Briselskog sporazuma o formiranju ZSO, da su uveli najpre takse od 10 a zatim i od 100 odsto na uvoz robe iz centralne Srbije, kao i da su doneli platformu koja je "direktno protiv dijaloga" ali i formirali vojsku "što je u suprotnosti čak i sa njihovim Ustavom".\nGovoreći o predstojećem mini samitu u Berlinu na kome će učestvovati lideri Zapadnog Balkana, uključujući i predstavnike Prištine, Vučić je kazao da će Srbija na tom skupu izneti svoje stavove koji su kako je naveo, "jasni i nedvosmisleni".\n"Srbija će se civilizovanim metodama boriti za sebe. Čekali smo šest meseci ne uvodeći recipročne mere Prištine ali direktno protivpravno delovanje Srbija ne može do veka da trpi bez odgovora i to ću reći Makronu i Angeli Merkel. Imamo poverenja u njihovu odgovornost i verujemo da će dobro razumeti šta se zbiva u regionu i da skup u Berlinu neće biti prilika da različiti neodgovorni ljudi dobiju priliku za neozbiljne nastupe", kazao je Vučić.\nNa miting u Beogradu neće doći ljudi zbog SNS i mene, već zbog budućnosti Srbije\nPredsednik Srbije Aleksandar Vučić najavio je danas da će na njegovom mitingu u Beogradu, sutra u 18 sati biti karnevalska atmosfera, da će na skup doći gradjani ne zbog njega već zbog budućnosti Srbije i izvinio se gradjanima jer će "apsolutno sve u gradu biti neprohodno".\nVučić je novinarima u Predsedništvu kazao da moli gradjane što će blokirati grad na jedno posle podne i dodao da se to neće ponoviti.\n"Ovo je sutra i to je demokratija i molim ljude da nam zbog toga oproste, mi ih posle nećemo maltretirati. Oni nisu došli zbog jedne partije i mene, oni su došli zbog budućnosti Srbije, znaju ko se za nju najviše bori", kazao je Vučić.\nOn je kazao da će na mitingu pozvati na ujedinjenje, ali ne političko jer to ne bi bilo dobro za demokratiju.\n"Pozivam ljude da dodju sa osmehom, sa svojom decom a mi ćemo da se postaramo da im ne bude izgubljeno vreme, jer ćemo govorit o onome što smo uradili", rekao je Vučić.\nNa optužbe opozicije da će na miting doći mahom ljudi zaposleni u javnim preduzećima, Vučić je kazao da u tim preduzećima rade ljudi opozicije.\n"U javnim rpeduzećima većim delo su zaposleni njihovi ljudi, a mi smo smanjivali broj zaposlenih", rekao je on.\nDodao je da će biti zadovoljan i da na skup dodje i manje ljudi nego na protest opozicionog Saveza za Srbiju u subotu, 13. aprila.\n"Možda nas bude i duplo manje, možda nas ne bude uopšte, ja mislim da biće nas 30 svakako", kazao je Vučić okrećući se ka 27 mladića koji su peške došli sa Kosova i Metohije na miting u Beograd.\nVučić je negodovao što su pojedini mediji objavili da je na skupu opozicije bilo 40.000 ljudi.\n"Ljudi, je l' vi znate šta je 40.000, to vam je puna Marakana", rekao je on.


Restrukturiranje javnog sektora | TIK RF\nMinistarstvo privrede Republike Srbije nastavlja da ulaže svoje napore u realizaciju mera za smanjenje dotacija međunarodnim organizacijama, subvencija i izdataka budžeta. U okviru ovog programa se do kraja 2014. godine predviđa i restrukturiranje 153 preduzeća iz javnog sektora. U vezi s tim, biće razrađena slična strategija za još 419 preduzeća sa mogućnošću uključivanja stranih investitora u proces restrukturiranja. Prema proceni Vladinih eksperata, ušteda na subvencijama javnim preduzećima bi smanjila izdatke budžeta do oko 750 miliona američkih dolara. Na inicijativu Ministarstva privrede uvedena je praksa formiranja „ličnih karata“ preduzeća iz javnog sektora. U tim „ličnim kartama“ bi bila prikazana kompletna slika njihovog finansijsko stanja, poslovanja i ostalih činjenica koje bi mogle doprineti u procesu potrage za potencijalnim investitorima.\nMinistarstvo privrede je početkom 2014. na svom zvaničnom sajtu www.privreda.gov.rs godine uputilo otvoreno pismo srpskim i inostranim investitorima (ekvivalent tendera) u kome se govori o završetku procedure pripreme „ličnih karata“ za 153 preduzeća u procesu restrukturiranja. Preduzeća su razvrstana prema vidu delatnosti koju obavljaju i to: 18 kompanija u oblasti poljoprivrede, 4 – metalurgija, 63 – prerađivačka industrija, 4-snabdevanje i isporuka električne energije i gasa, 1- upravljanje vodnim resursima, 12 – građevinarstvo, 3 – trgovina, 5- transport, 6 – usluge skladištenja, 4 – IT usluge, 12 – finansije i osugiranje, 21- zdravstvena zaštita, 2 – administrativna uprava). Da bi se potencijalnim investitorima olakšala pretrag – na sajtu Ministrastva kreirana je posebna rubrika sa informacijama o konkretnim preduzećima.\nSva zainteresovana fizička i pravna lica mogu da pripreme svoje biznis planove i predloge za učešće u restrukturiranju navedenih preduzeća na adresu restart@privreda.gov.rs. Prilikom slanja ovih materijala neophodno je navesti i osnovne podatke o potencijalnom investitoru.\nMinistrastvo privrede i Agencija za privatizaciju razmotriće sve prijave, a odabranim investitorima biće po obradi zahteva biti poslato obaveštenje. Strategija daljeg razvoja svakog od 153 preduzeća ustanoviće se do kraja 2014. Godine.


Breza za pet decenija uspešne poslovne saradnje - Biznis Telegraf.rs\n11/06/21 | 15:15\nBreza za pet decenija uspešne poslovne saradnje\n"Breza u mislima i srcu svakog čoveka u Rusiji"\nAmbasador Rusije Aleksandar Bocan-Harčenko i direktor Društva za iznajmljivanje nekretnina „Dipos“ Ðoko Krivokapić posadili su danas brezu kao simbol izuzetne pet decenija duge poslovne saradnje tog preduzeća i ruske ambasade i Trgovinskog predstavništva u Beogradu.\nUpravo tim povodom Krivokapić je na ruskom pročitao i čuvenu pesmu „Breza“ Sergeja Jesenjina, nakon čega je ambasador Bocan-Harčenko izrazio veliko zadovoljstvo navodeći da je upravo breza u mislima i srcu svakog čoveka u Rusiji.\n“Kada govorimo o strateškoj saradnji Rusije i Srbije, a ona je na najvišem novou, ali svaka tradicionalna pojedinačna saradnja zasnovana na pojedinačnim primerima, kao ova sa Diposom, jako je bitna”, rekao je Bocan-Harčenko.\nDirektor Dipos-a Ðoko Krivokapić zahvalio je ambasadoru Bocan-Harčenku i trgovinskom predstavniku Hripunovu na poseti i istakao da je neizmerno zadovoljstvo obeležiti pedesetogodišnjicu saradnje.\n“Sadnjom ovog stabla ostavimo zalog za naše buduće susrete i saradnju. Duboko sam uveren da ćemo još dugo godina na ovako simboličan i svečan način obogaćivati zelenu oazu u Diplomatskoj koloniji na Dedinju u kojoj se danas nalazimo, a koja datira iz 1961. godine.”, rekao je Krivokapić.\nDirektor Diposa iskoristio je ovu priliku da bratskom narodu Ruske Federacije čestita i nacionalni praznik – Dan Rusije, 12. jun i napomenuo poseban značaj strateškog partnerstva naših dveju država, kao i duhovne bliskosti i prijateljstvo dva naroda.


Zaposlenje radnika iz Srbije u vašu slovenačku firmu - DATA d.o.o.\nZaposlenje radnika iz Srbije u vašu slovenačku firmu\nAvtor Danijela Mitrović Biznis, Dozvole, EU, Osnivanje poduzeća, Slovenija Otvaranje tvrtke u Sloveniji, registracija firme u Sloveniji, Zapošljavanje u firmu u Sloveniji\nZa zaposlenje radnika iz Srbije potreban je ugovor o radu na oba jezika. Ovaj zahtev posledica je usvajanja bilateralnog sporazuma o zapošljavanju radnika migranata iz Srbije. Pročitajte više o odredbama i uslovima koji su potrebni.\nOd 1. septembra 2019. godine počeo se primjenjivati Sporazum između Vlade Republike Slovenije i Vlade Republike Srbije o zapošljavanju državljana Republike Srbije u Sloveniji. Usvojen je i Protokol o sprovođenju Sporazuma između Vlade Slovenije i Srbije o zapošljavanju državljana Republike Srbije u Sloveniji (u daljem tekstu: BRSZD).\nZaposlenje na osnovu BRSZD\nZaposlenje radnika iz Srbije biće moguće na osnovu BRSZD, i to:\nza radnike migrante koji su registrovani kod Nacionalne službe zapošljavanja (NSZ) u Srbiji i koji su stariji od 18 godina, i\nza radnike migrante koji nisu registrovani u Nacionalnoj službi za zapošljavanje (NSZ) u Srbiji, odnosno su zaposleni u zemlji porekla (Srbija), pod uslovom da će obavljati stručan posao u zemlji zaposlenja (Slovenija), da su izabrani od strane poslodavca i stariji su od 18 godina.\nNa osnovu BRSZD, stručno zaposlenje radnika migranta podrazumeva zaposlenje kod poslodavca za koje se radniku migrantu isplaćuje najmanje tri puta minimalna plata u zemlji zaposlenja.\nUgovor o radu mora biti zaključen na najmanje godinu dana.\nJedna od najvažnijih novosti je da će poslodavac morati da pripremi ugovor o radu na dva jezika – slovenačkom i srpskom. Ovo nije izričito navedeno u Sporazumu i samom Protokolu. DATA pravna služba dobila je informaciju da je to neophodno, na osnovu upita poslatog Službi za zapošljavanje Slovenije. Pojašnjeno je da srpski zakon predviđa da svi ugovori o radu koje sklope građani Republike Srbije moraju biti napisani na srpskom jeziku. Ako ugovor o radu nije na oba jezika, Zavod za zapošljavanje Srbije, odnosno NSZ neće uzeti u razmatranje ugovore o radu. Bez potvrde ugovora o radu od strane srpske institucije koja sprovodi Sporazum nije moguće izdati dozvolu po osnovu Sporazuma.\nZaposleni će ugovor o radu potpisati kod nadležnog organa NSZ u Republici Srbiji. Na osnovu zaključenog ugovora o radu država zaposlenja izdaje dozvolu za rad sa rokom važenja od tri godine. Nakon ulaska u Sloveniju mora zaposleni kontaktirati poslodavca. Poslodavac ga mora prijaviti u socijalno osiguranje u Sloveniji u roku od 15 dana od dana uručenja boravišne dozvole. Ako radnik nije prijavljen, dozvola se oduzima.\nKada nije moguće zaposlenje radnika iz Srbije na osnovu BRSZD?\nZapošljavanje na osnovu BRSZD neće biti moguće u sledećim slučajevima za radnike:\nkoji su legalno zaposleni u Sloveniji na dan stupanja na snagu ovog sporazuma;\nu slučaju sezonskog zapošljavanja, zapošljavanja rukovodilaca i u slučaju zaposlenja ili dobrovoljnog rada u svrhu obuke i usavršavanja u oblasti medicine;\nkojima je izdata dozvola za stalni boravak u Sloveniji u skladu sa zakonom;\nkoji borave u Sloveniji na osnovu spajanja porodice;\nkoji borave u Sloveniji prema zakonu koji uređuje međunarodnu zaštitu;\nkojima je u skladu sa zakonom priznat status istraživača u Sloveniji;\nkoji u Sloveniji registruju preduzeće ili registruju preduzeće sa više akcionara i na osnovu svojih osnivačkih prava predstavljaju preduzeće ili se registruju kao samostalni preduzetnici;\nkoji na osnovu školovanja u Sloveniji mogu da dobiju saglasnost za zaposlenje radnika, samozaposlenje ili rad nadležnog nosioca u skladu sa zakonom Slovenije;\nna koje se primenjuje Direktiva Saveta 2009/50 / EZ danom 25. maja 2009. o uslovima ulaska i boravka državljana trećih zemalja za namere visokokvalifikovanog zaposlenja (SG br. 155, dana 18. jun 2009., str. 17).\nPredstavništvo firme u Sloveniji\nGrađevinarstvo sa firmom u Sloveniji\nPredstavništvo firme u Sloveniji 06/08/2020\nGrađevinarstvo sa firmom u Sloveniji 04/08/2020


O namaNovosti i pressRegulativaFormulariGalerijaLinkoviKontaktMapa sajtaSigurnostVazduhoplovne uslugeBezbjednostUdesiTraganje i spasavanjeMedicinaMeđunarodna saradnjaNovosti i press05.03.2012.Potpisan Sporazum o vazdušnom saobraćaju između Vlade Crne Gore i Vlade SADMinistar saobraćaja i pomorstva Andrija Lompar i ambasadorka Sjedinjenih Američkih Država Sju Ketrin Braun, potpisali su Sporazum o vazdušnom transportu između te dvije zemlje.- Potpisivanje Sporazuma je dokaz da Crna Gora i SAD imaju jedno snažno partnerstvo. Današnje potpisivanje čini Crnu Goru 105 zemljom koje imaju partnerstvo u vezi otvorenog neba sa SAD.Nadam se da će ovaj ugovor otvoriti nove mogućnosti u vezi trgovinskih veza i mogućnosti putovanja, navela je Braun, dodajući da očekuje da će ovaj ugovor pojačati poslovne veze između SAD i Crne Gore.\n- Jedan od mojih ciljeva tokom mandata u Crnoj Gori je da povećam broj američkih kompanija u Crnoj Gori, i nadam se da će ovaj ugovor doprinijeti da neke nove kompanije dođu i investiraju kod vas, poručila je Braun.\nSporazum o otvorenom nebu uspostavlja pravila na liberalnim osnovama kako bi se olakšao razvoj na efikasnom, tržišno-orijentisanom međunarodnom vazduhoplovnom sistemu, sa poboljšanim potencijalom za povećanje komercijalnih i poslovnih razmjena, investicija, izvoza i turizma.\n- To je jedan od najliberalniji sporazuma potpisanih u oblasti civilnog vazduhoplovstva, jer daje slobodu prevoznicima da u Crnu Goru dolaze preko trećih zemalja. Ugovor je veoma sličan sa onim kojima imaju SAD sa gotovo svim zemljama EU, što daje najveće i najšire mogućnosti za saradnju. Nakon potpisivanja sporazuma operatori će dobiti podsticaj za uspostavljanje linija, objasnio je Lompar.\nOvim pitanjem je definisano pitanje “code-sharinga” tj davanja mogućnosti avioprevoznicima određenim od vazduhoplovnih vlasti dvije države, da u skladu sa svojim komercijalnim potrebama, mogu zaključivati takve aranžmane da, osim određenih avioprevoznika, i avioprevoznik treće države može zakupiti dio kapaciteta vazduhoplova koji saobraća na redovnoj liniji između SAD i Crne Gore.\n- SAD imaju visoke stepene sigurnosti posebno kad je riječ o aerodromima, pa su naši aerodrome zadovoljili te standarde bezbjednosti, istakao je Lompar.\nSporazum o otvorenom nebu uklanja ograničenja u pogledu ruta, kapaciteta, frekvencija, oznaka i cijena. Dakle, njime je definisana mogućnost uspostavljanja redovnog vazdušnog saobračaja između svih tačaka u Crnoj Gori i SAD na potpuno liberalnoj osnovi u smislu kapaciteta i frekvencija. Takođe obuhvata i liberalna prava vođenja poslova i daje feksibilnost prevoznicima da odgovore uslovima tržišta.\nOd 1992.godine SAD su zaključile sporazume o otvorenom nebu sa 105 partnera iz Evrope, Srednjeg Istoka, Afrike, Azije, Pacifika, Latinske Amerike i Kariba


"Neverne bebe" pred koncert u Nišu: "Volimo Nišlije i jug Srbije!"\nPočetak/Kultura/„Neverne bebe“ pred koncert u Nišu: „Volimo Nišlije i jug Srbije!“\n„Neverne bebe“ pred koncert u Nišu: „Volimo Nišlije i jug Srbije!“\nNiške Vesti 12. februara 2018.\nČlanovi muzičkog sastava „Neverne bebe“ obradovaće Nišlije spektakularnim koncertom 15. februara u Domu Vojske (20časova), a sa našim sugrađanima već su napravili uvertiru u predstojeći koncert druženjem u centru grada.\nDeo grupe se protekle nedelje u našem gradu družio sa Nišlijama, pevao i fotografisao a sve u cilju što bolje najave svog nastupa u jednom od, kako sami ističu, omiljenih gradova u Srbiji.\n„Veliko nam je zadovoljstvo što ponovo dolazimo u Niš nakon 5 godina. U pitanju je turneja povodom 25 godina postojanja grupe i nismo slučajno za početak izabrali Niš, kao grad sa kojim smo povezani na razne načine. Jednostavno volimo da dođemo na jug Srbije da sviramo, ljudi u Nišu vole našu muziku i mi volimo Nišlije.“ ističe frontmen benda Milan Đurđević za Niške Vesti.\nĐurđević kaže da će na koncertnoj turneji koja počinje baš u Nišu svirati sve hitove koji su obeležili njihovu karijeru i njihove živote, kao i „živote svih ljudi koji će biti na koncertu i koji su sigurno uz naše pesme prošli i lepe i tužne trenutke. Sviraćemo Kuću za spas, Tužnu pesmu, Dvoje, Pogledaj u sunce… sve one pesme koje su obeležile našu karijeru i obećavamo Nišlijama jedno veče za pamćenje!“ dodaje frontmen.\nU okviru turneje koja će obeležiti 25 godina benda, „Neverne bebe“ nastupiće u 25 najvećih gradova u regionu, a Niš će biti njihova prva stanica. Specijalni gosti na koncertu u Nišu biće Jelena Tomašević i Daniel Kajmakoski, a karte se mogu kupiti na blagajni Doma Vojske.\ndruženje sa nišlijama koncert Milan Đurđević Neverne bebe turneja


DS: SNS oštetila građane Srbije za 15 milijardi evra - NOVA portal\nDS: SNS oštetila građane Srbije za 15 milijardi evra\nPolitika Autor:Beta 22. Sep. 202014:11\nKao primer navela je da su funkcioneri SNS, BIA i MUP-a posećivali poljoprivredno dobro Jovanjica čiji je vlasnik uhapšen zbog uzgajanja marihuane.\nRakić je dodala da su do podataka o kriminalu i korupciji došli zahvaljujući poštenim ljudima iz policije, tužilaštva i javnih preduzeća iz kojih se novac ispumpava u privatne džepove.\nKao jedan od primera malverzacije, član Glavnog odbora DS Srđan Milivojević naveo je da je beogradska vlast odnosno GSP dala 7,4 miliona evra za najam mini buseva iako je za taj novac mogla da ih kupi, a da je tender bio takav da je mogao da prođe samo jedan ponuđač – onaj koji se jedini i prijavio.\nMilivojević je objasnio da se do brojke od 15 milijardi evra ukradenih para nije došlo paušalno i najavio da će detaljnije govoriti o javnim nabavkama, Beogradu na vodi, prodaji PKB-a, auto-putu Pojate-Preljina, prodaji RTB-a Bor, putu kroz Grdelicu i brojnim pojedinačnim aferama SNS-a.\n“Kako bi bilo jasnije o kolikom je novcu reč, za te pare moglo se sagraditi 300 hiljada stanova, ili 150 kliničkih centara poput onog u Nišu, izgraditi 10.000 vrtića ili kupiti 750 hiljada traktora”, rekao je Milivojević na konferenciji za novinare.\nOn se obratio zaposlenima u preduzeću Lasta i pozvao ih da potvrde da li je tačno da je gradski servis tog preduzeća zatvoren i da se 1.000 Lastinih vozila sada popravlja u privatnom servisu, u gradu udaljenom 100 kilometara od Beograda.


Parlament FBiH: Danas sjednica Doma naroda, na dnevnom redu budžet FBiH za 2016. godinu - Klix.ba\nParlament FBiH: Danas sjednica Doma naroda, na dnevnom redu budžet FBiH za 2016. godinu\n17.12.2015. u 08:23\nDom naroda Parlamenta Federacije BiH danas će se izjasniti o budžetu FBiH za iduću godinu.\nO budžetu predloženom iz Vlade FBiH, kao i o zakonu o njegovom izvršenju, izjasnit će se i Predstavnički dom na sjednici najavljenoj za 22. decembar jer ti važni akti ne mogu stupiti na snagu ako ih ne odobre oba doma.\nVlada je nedavno u formi prijedloga utvrdila budžet za 2016. uvećan za 65 miliona KM u odnosu na varijantu kad je bio tek u nacrtu.\nPredloženi ukupni budžetski iznos sada je 2.598.862.123 KM.Planirani su prihodi od 65 miliona KM koji bi bili realizirani prodajom privrednih društava u kojima Federacija BiH ima manjinski udio u strukturi vlasništva.\nNovina u odnosu na nacrt je i na razdjelu Federalnog ministarstva energije, rudarstva i industrije, gdje je planirano 3.000.000 KM na ime kapitalnih transfera javnim poduzećima za finansiranje razvojnih projekata u Federaciji BiH.\nPošto je za iduću godinu planirano donošenje zakona o preuzimanju finansiranja neizmirenih obaveza za PIO za period od 1992. do 2014. godine, za ove potrebe je na razdjelu Federalnog ministarstva rada i socijalne politike planirani iznos od 50.000.000 KM.\nU predloženom budžetu je i 1.000.000 KM na razdjelu Federalne uprave policije u svrhu jačanja kapaciteta za borbu protiv terorizma, organiziranog kriminala i korupcije. Predviđen je i poseban transfer od 1.000.000 KM za provođenje seta antikoruptivnih zakona. Vlada je spremna da shodno stepenu provedbe tih zakona, rebalansom budžeta osigura i dodatni novac.\nOsim tih izmjena, u Prijedlogu budžeta uvaženi su i pojedini zahtjevi budžetskih korisnika a većinom se odnose na unutrašnje prestrukturiranje planiranog novca u njihovim razdjelima.\nPlanirani prihodi od poreza u 2016. godini su 1.440,6 miliona KM i uvećani su za oko 129,7 miliona KM u odnosu na ovogodišnji budžet. Neporezni prihodi iznose 381,3 miliona KM i također su povećani za oko 47,3 miliona KM.\nPlaniran je i novac po osnovu primitaka od finansijske imovine i zaduživanja u iznosu od 712 miliona KM, što je više za 38 miliona KM nego u aktuelnom bužetu.\nStruktura rashodovne strane budžeta je odraz provedbe mjera restriktivne javne potrošnje, što je jedan od prioriteta ekonomske politike u narednim godinama, saopćila je Vlada.\nFiskalna politika Vlade će i u 2016. godini biti orijentirana na aktivnosti koje će doprinijeti ekonomskom i socijalnom snaženju Federacije BiH, odnosno Bosne i Hercegovine, navela je također.\nU 2016. godini bi ukupni rashodi iznosili 1.517,7 miliona KM i bili veći za oko 47,3 miliona KM u odnosu na ovogodišnje. Za otplate dugova planirano je oko 977,1 miliona KM, što je za oko 118,4 miliona KM više u odnosu na 2015.\nMeđu tekućim transferima drugim nivoima vlasti i fondovima je i 50 miliona KM za finansiranje prvog zapošljavanja i samozapošljavanja, što je više za 30 miliona KM nego u tekućoj godini.\nUz Prijedlog budžeta, Federalna vlada je u parlamentarnu proceduru uputila Prijedlog zakona o njegovom izvršenju.\nParlament FBiH Dom naroda Parlamenta FBiH\nNejasna konstelacija političkih snaga u FBiH: Usvajani prijedlozi opozicije, odbijani vladajućih\n10.04.2019. u 21:41\nSDA i DF oborili zaključak kojim bi se osudili nedolasci ministra Čampare na sjednice\n10.04.2019. u 19:45


Obnovljeno : 23:23\nBeograd -- Mnogi roditelji odlučuju da im dete čuva dadilja, jer u beogradskim vrtićima nema dovoljno mesta. Pomoć nude "bejbi" servisi, ali se dadilja može angažovati i preko interneta. Događa se, međutim, da na sajtovima posvećenim roditeljstvu, pored informacija kako naći ženu za čuvanje dece, ...\nBeograd -- I ovog leta stručnjaci upozoravaju da prekomerno sunčanje može izazvati rak kože. Više od dva miliona ljudi na planeti boluje od nekog oblika raka kože. Najveća oštećenja kože zabeležena su kod ljudi starih između 20 i 30 godina, i zato doktori apeluju da se svi građani pridržavaju ...\nBeograd -- Za Ministarstvo odbrane neprihvatljiva najava vladajuće koalicije da će Skupština o Zakonu o ministarstvima raspravljati u oktobru. Tim zakonom treba da se legalizuje status ministarstava u okviru Vlade Srbije, a Stanković upozorava da vojska ne može toliko dugo da čeka.\nBukurešt -- Tokom posete Rumuniji, predsednik Tadić je s rumunskim predsednikom Baseskuom razgovarao o ekonomskoj i političkoj saradnji u regionu. Srbija će tokom pregovora o budućem statusu Kosova braniti ne samo legitimne interese Srbije - integritet i suverenitet zemlje i prava građana - već i ...\nMamine maze ili taoci?\nBeograd -- Više od 60 odsto mladih nema nikakvo radno iskustvo, dve trećine može da nađe posao, a četvrtina se odlučuje na brak do 25. godine. Prema istraživanju Koalicije mladih, koje prenosi Politika, svaka 10. osoba koja je napunila 25 godina ima predstavu o ceni potrošačke korpe i informacije o ...\n"Kosovo je raj"\nBeograd -- Albanska delegacija, zalažući se za otcepljenje Pokrajine, pozivala se na rat za slobodu i nezavisnost iz devedesetih godina. Kako pišu Večernje novosti, predstavnici Prištine upozoravali su prisutne na to da će destabilizovati ceo region ako ne dobiju nezavisnost do kraja godine.\nFarmaceuti i putovanja\nBeograd -- Više od 100 direktora i rukovodilaca državnih apotekarskih ustanova kreće u Brazil na Svetski kongres farmaceuta. Oni tvrde da su im to putovanje i brojni drugi seminari i sajmovi u inostranstvu neophodni kako bi ostali u dodiru s najnovijim dostignućima u svetu farmacije.\nRođeni Šo, Jung, Haksli, Aljende, Kjubrik i Džeger, umrli Peron, Galup, Bejker i Šlezinger, zemljotres u Skoplju 1847. Liberija, država oslobođenih američkih robova koji su se doselili u Afriku, postala prva nezavisna republika u Africi. 1856.\nNenad Mraković, član Upravnog odbora preduzeća, juče je saopštio da je mlekara obustavila proizvodnju 19. jula bez zvaničnog obaveštenja od Živote Kovinića, privrednika iz Kraljeva, koji je pre nekoliko meseci otkupio na licitaciji zgradu mlekare.\nMladi rotarijanci upoznaju Srbiju\nU radu kampa su učestvovali mladi od 16 do 20 godina iz Belgije, Češke, Švedske, Španije, Francuske, Turske, Norveške i Izraela. Sedam dana su proveli u druženju sa svojim valjevskim domaćinima kod kojih su bili smešteni. Neki od ovih mladih Evropljana prvi put su na Gracu bili u prilici da probaju ...


PREKO AMRKS-A KOSOVO JE VEĆ U EURORAP-U - AMRKS\nPREKO AMRKS-A KOSOVO JE VEĆ U EURORAP-U\nPREKO AMRKS-A KOSOVO JE VEĆ U\nRoterdam, 12.-14. jun 2018.\nEuroRAP (Evropski program za procenu puteva) je međunarodna organizacija koja je osnovana 1999. godine u Belgiji, koja je posvećena spašavanju života kroz bezbednije puteve.\nEuroRAP ima za cilj smanjenje smrtnih i slučajeva ozbiljnih povreda putem programa sistematske procene rizika, identifikujući glavne nedostatke koji se mogu rešavati praktičnim merama za poboljšanje puteva. Istovremeno stvara partnerstva između onih koji su odgovorni za bezbedan putni sistem – civilno društvo, automobilske organizacije, proizvođači vozila i autoputevi – i ima za cilj da obezbedi da procena rizika leži u srcu strateških odluka za poboljšanje puteva, zaštitu uništenja i standarde upravljanja putevima.\nAMRKS je podnelo zahtev za članstvo još 2014. godine i tokom ovog perioda održani su neprekidni kontakti ali i uzajamne zvanične posete. AMRKS je zvanično priključeno EuroRAP porodici 14. juna 2018. godine na Generalnoj skupštini EuroRAP-a, kada je Odbor prihvatio preporuku Prihvatnog odbora za članstvo AMRKS-a.\nTakvo članstvo je od izuzetne važnosti jer omogućava vezu Kosova sa partnerima iz različitih zemalja u svetskom cilju za postizanje bezbednosti kretanja na putevima. Takođe omogućuje širenje mreže saradnje i razmenu praksi sa partnerima o efikasnim akcionim programima bezbednosti na putevima.


Beta 4. decembra 2020. 15:05\nNemačka diplomatkinja Helga Šmid imenovana je danas za generalnu sekretarku Organizacije za evropsku bezbednost i saradnju (OEBS), saopštilo je danas Albanija koja je ove godine predsedavajuća te organizacije.\nTime je posle više meseci popunjeno to mesto, a popunjena su i druga na čelu te organizacije čije se delovanje očekuje za smirivanje u Belorusiji i Nagorno-Karabahu.\n„Odluka: Helga Šmit imenovana za generalnog sekretara OEBS-a“ objavila je na Tviteru Stalna misija Albanije pri OEBS čije sedište je u Beču.\nMinistarski savet OEBS s 57 zemalja članica od juče održava godišnje zasedanje koje je virtuelno, zbog pandemije.\nPredstavnici zemalja članica od jula nisu uspeli da postignu dogovor o nekoliko rukovodećih funkcija u OEBS-u. Medjutim OEBS je danas uspeo da postigne konsensus da imenuje četvoro diplomata za svoje rukovodstvo, uz zahteve Rusije da se rukodstvo uravnoteži u korist njene sfere uticaja.\nHelga Šmid je do sada bila generalna sekretarka Evropske službe za spoljnu politiku i bezbednost (EEAS), na čijem je čelu visoki predstavnik Žozep Borel. Ona uživa poverenje i Moskve i Vašingtona.\nZapadnjaci su pored toga prvi put prihvatili da imenju nekog iz Kazahstana, Kairata Abdrakmanova, za visokog komesara OEBS za nacionalne manjine, uprkos osudi njegove zemlje zbog kršenja ljudskih prava.\nIpak Zapadu je bilo stalo da zadrži dve funkcije oko kojih se najviše sporilo unutar OEBS. Tako je Italijan Mateo Mekaći postao novi direktor Kancelarije OEBS za demokratske institucije i ljudska prava (ODIHR, u Varšavi), dok će Portugalka Marija Teresa Ribeiro naslediti Francuza Arlema Dezira na mestu specijalnog predstavnika OEBS za slobodu medija.\nŠvedska kao predsedavajuća OEBS u 2021. godini nasledjuje ovogodišnju predsedavajuću, Albaniju.


First FA5406-3 električni bokal kuvalo cena, cene Srbija, prodaja Beograd Novi Sad Niš\nFirst FA5406-3 električni bokal kuvalo cene\nFirst FA54063 prva 2 l, druga 2200... specifikacija\nTrenutno nemamo slike za First FA5406-3\nEPonuda nije internet prodavnica već Vam omogućava da brzo i lako nađete First FA5406-3 električni bokal kuvalo po najjeftinijoj ceni. Naš cilj je da kupci budu što bolje informisani o ponudi First električni bokal kuvalo FA5406-3 na tržištu Srbije. Vrlo lako nalazite željeni proizvod za kategoriju Električni bokali i kuvala cene, ne morate da lutate od sajta do sajta za First Električni bokali i kuvala, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za First FA5406-3 električni bokal kuvalo sa PRODAVCEM. EPonuda ne može da garantuje potpunu tačnost specifikacije i slika za First FA5406-3 električni bokal kuvalo. Pre kupovine, podatke za First električni bokal kuvalo FA5406-3 proverite na sajtu PROIZVOĐAČA.